Қорга бир қаранг\nОсмондан чайқала-чайқала учиб тушадиган ва оёқларимиз остида эзиладиган қор учқунларининг шакллари шундай гўзалки, бу гўзаллик қаршисида уста мусаввирлар ҳам лол қоладилар. Бунинг устига, қор зарраларининг бирортаси бошқа бирови билан айнан бир хил эмас. Уларнинг ҳар бири ўз ҳолича якка санъат асарининг намунасидир.\nБу ҳол овозларни, сиймоларни ёки бармоқ учларини бошқа-бошқа муҳрлаган Илоҳий Қудратнинг қор зарраларидаги тажаллийсидир ва ҳар бир ҳодисада кичкина бўлса-да тасодиф бўлмаганлигининг қор заррачалари сони қадар исботидир.\nҚор қалинлиги 50 см бўлган ҳар метр квадратда 1.000.000 дона атрофида қор учқунлари бор, шунга қарамай, бутун ер юзини қор қопласа-да, ҳеч бир қор зарраси шаклан бир-бирини такрорламайди. Бу ҳақиқат амриқолик Вилсон Бентлейнинг 50 йил давомида олиб борган кузатиш ва тажрибаларининг хулосасида 1985 йили аён бўлди. Олим ишни 6.000 дона фотосуратни бир-бири билан солиштиришдан бошлаган эди. У қор зарраларини расмга тушириш ишини санъат даражасига кўтарган эди. Олим бу ишга умрининг ярмидан кўпини сарф этди.\nҲа, ҳар бир қор зарраси осмондан тушган ғаройиб бир санъат асарига ўхшайди! Сув қатраларидан вужудга келган бу «асарлар» сув томчисидан яратилган яна бир асарга − инсонга Яратувчисини танитиш учун етарлидур.\nБалки бу қадар кўп қор зарралари орасида битта-иккита ўхшашлари бўлса керак-а, деган гумонга борарсиз. Лекин инсонларнинг бармоқ изларига назар солинг! Нега миллиардлаб инсонлар яшаб ўтганига қарамай, бармоқ излари бир-бирига ўхшаш икки одамни ҳеч тополмайсиз! Худди шунингдек, бирорта ҳам қор зарраси бошқа бир қор заррасининг айниси эмас. Шу пайтгача қор заррачалари орасида айни катталикда, айни шаклда икки қор зарраси топилгани йўқ!\nҲа, Тангри таоло ҳар бир қор заррасини бошқасидан фарқли шакл-ўлчовда яратаркан, ўз санъатининг нақадар буюклигини намуна сифатида инсонларнинг шундоққина кўз ўнгида намоён қиляпти.\nСуратлар муаллифи Алексей Клятов


ОТБ коронавирусга қарши вакциналар сотиб олиш учун Тожикистонга 25 миллион доллар ажратади\nОсиё тараққиёт банки Тожикистонга Осиё-Тинч океани коронавирусига қарши вактсинага кириш фонди доирасида 25 миллион долларлик грант ажратади.\nБу ҳақда 30 июнь куни Тожикистон молия вазири Файзиддин Қаҳҳорзода Тожикистон парламенти қуйи палатаси депутатлари олдида сўзлар экан, маълум қилди.\n«Лойиҳанинг умумий қиймати 26,8 миллион долларни ташкил этади. Бунинг 25 миллион доллари ОТБнинг грантлари ва 1,8 миллион доллари Тожикистон ҳиссаси», — деди Молия вазирлиги раҳбари. Бу йил бошланган ва 2023 йилга қадар якунланиши режалаштирилган лойиҳа таркибига 3,4 миллион доза COVID-19 вакцинаси ҳамда керакли сақлаш идишлари ва шприцлар сотиб олиш киради.\nАввалроқ, Жаҳон банки Тожикистонда биринчи ўринга эга бўлган аҳолини эмлаш учун 8,63 миллион доллар миқдорида беғараз маблағ ажратаётганини маълум қилганди. Тожикистонда COVID-19 пандемияси фавқулодда вазиятларни бартараф этиш лойиҳаси учун қўшимча маблағ жорий йилнинг 11 февралида Жаҳон банки Ижрочи директорлар кенгаши томонидан тасдиқланган.\nТожикистон ҳукумати коронавирусга қарши вакциналар сотиб олишни ҳали бошламаган. 20 июнь куни кечқурун Sinovac Research & Development Co. томонидан Тожикистонга COVID-19га қарши 300 минг дозалик Хитой вакцинаси етказиб берилди. «Тожикистон Соғлиқни сақлаш вазирлиги бу Хитой ҳукуматининг тожик халқига бепул совғаси эканлигини айтди. Бунгача мамлакат Жаҳон соғлиқни сақлаш ташкилотининг COVAX дастури доирасида 192 минг дозали AstraZeneca вакцинасини олган.\nСоғлиқни сақлаш вазирлиги маълумотларига кўра, Тожикистонда 205 мингдан ортиқ одам коронавирусга қарши эмлашни олган.\nЙил бошидан бери расмийлар мамлакатда коронавирус инфекциясининг мавжудлигини рад этишди. Бироқ, 21 июнь куни COVID-19 тарқалишининг олдини олиш бўйича республика штаби мамлакатда янги коронавирус ҳолатлари мавжудлигини расман тан олди. Штабнинг таъкидлашича, касалликнинг янги авж олишининг асосий сабаби чет элдан уйига қайтган тожикистонликларнинг ўзини ўзи ажратиш шартлари ва хавфсизлик чораларини бажармаганлиги, шунингдек, фуқароларнинг ниқоб ва бошқа ҳимоя воситаларини кийишни истамаслигидир.\n30 июнь куни эрталаб Тожикистонда коронавирус билан касалланганлар сони, мамлакат Соғлиқни сақлаш вазирлигининг маълумотларига кўра, 18 кишига кўпайиб, 13 478 кишини ташкил қилди. Баъзи шифокорларнинг айтишича, исмини ошкор қилмаслик шарти билан, бу йил коронавирус билан касалланганлар сони Соғлиқни сақлаш вазирлигининг расмий статистикасида кўрсатилганидан анча кўп.


Euro 2016: Португалия 0:0 Австрия - BBC News O'zbek\nҲа, номдор Криштиану Роналдунинг жамоаси гуруҳ босқич саралаш беллашувларининг 2-тур ўйинида ҳам дуранг натижа қайд этди.\nРоналду жамоасининг ғалабасини таъминлаши мумкин бўлган 11 метрлик жарима тўпини ҳам бой берди.\nЯна бир тўпини эса, ўйиндан ташқари ҳолат изоҳи билан ҳакам инобатга олмади.\nПортугалияда ўйинни ўз фойдасига ҳал қилишнинг бир эмас, бир неча имкони бўлди.\nАммо Австрия ҳимояда яхши ўйнади. Дарвозабони ҳам бўш келмади.\n'F' гуруҳидан кейинги босқичга чиқажак жамоаларнинг тақдирини эса, 3-тур беллашувлари ҳал қиладиган бўлди.\nИкки ўйиндан 4 очко жамғарган ва бугун Исландия билан дуранг натижа (1:1) қайд этган Можаристон гуруҳ пешқадамлигини сақлаб қолди.\nҲисобларидаги 2 тадан очко билан Исландия ва Португалия иккинчи ва учинчи ўринларни бўлишадиган бўлишди.\nБугун ўзининг иккинчи тур учрашувида Шимолий Ирландияни йирик (3:0) ҳисобида мағлуб этган Белгия эса, ва ниҳоят 'E' гуруҳида энг қуйисидан иккинчи ўринга кўтарилиб олди.\nБу гуруҳ пешқадами бўлган Италия аллақачон кейинги босқичга йўлланмани нақд қилган.\nТанқидга қарши танқид\nҲа, Австрияга қарши бугунги учрашуви арафасида ҳам Португалия сардори, Ўзбекистонда ҳам ишқибозлари озмунча бўлмаган Криштиану Рональдуга қарши танқидлар тинмаганди.\nҲаммасига эса, жаҳон, Португалия ва Испания “Реал”(Мадрид)и юлдузининг Исландияга қарши гуруҳ босқич саралаш беллашувларининг 1-тур учрашувида айтган сўзларию, майдонда қилган хатти-ҳаракатлари сабаб бўлган.\nПортугалия сардори ўйин чоғида Исландияни амбициясизлигу менталитети торликда айблаган.\n“Худди шу боис, уларнинг бу йилги чемпионатда ҳеч нарсани уддалай олмаслик”ларини даъво қилган.\nИсландия миллий терма жамоаси аъзолари ҳам Рональдунинг бу сўзлари қаршисида жимгина қараб ўтиришмаган.\n“Унинг энг катта омадсиз экани ўзлари ўйинда қайд этган натижани янада тотли қилиши”ни айтиб, қарши жавоб беришган.\n“Биз Атлантика уммонидаги кичиккина орол эсак-да, улар билан дуранг ўйнадик”, - деб айтган, жумладан, жамоа ярим ҳимоячиси Кари Арнасон.\nУнга собиқ жамоадоши Херман Хрейдарсон ҳам қўшилишган.\n“Агар, жамоаси ғалаба қозонишини истаса, Ронаьду кўпроқ тер тўкиши лозим бўлгани”ни айтиб, “унинг ўша куни майдонда машқи паст бўлгани, шу боис ҳам ғалабани қўлдан бой бергани”ни даъво қилган.\nРональдунинг “сўзсиз, энг катта омадсиз экани”ни таъкидлаган.\nХерман, ўз ўрнида, “У голларни менга ликопда тақдим этишади, деган хаёлга борган бўлса керак”, - дея қўшимча қилишни ҳам унутмаган.\nМиллий терма жамоаси сафида 127-бор майдонга тушиб, Португалия собиқ юлдузи Луиш Фигога етиб олган Рональду ўша тун рақибларига фақат омад кулиб боққанини айтаркан, уларни бутун ўйинни дарвозаларига ёпишиб олиб ўтказганликда айблаган.\n“Португалия ўйнамоқчи ва ғалаба қозонмоқчи бўлди. Исландия эса, “бармоғини ҳам қимирлатгани йўқ”, - дея баён қилган “Реал”(Мадрид)нинг ҳам юлдузи бўлган футболчи.\nОврўпо чемпионатида ярим асрдан ортиқроқ тажрибага эга Португалиядан фарқли тарзда, бу йилги биринчиликнинг дебьютанти эмасми, Исландиянинг илк учрашувидаёқ уларга қарши қайд этган 1:1 дуранг натижаси футбол доираларида жамоанинг ютуғи сифатида баҳоланмоқда.\nУстига устак, Исландия 330000 сонли аҳолиси билан бу йилги Оврўпо чемпионатида тўп сураётган энг кичик давлат ҳам бўлади.\nШу боисми, илк ўйинларидаёқ Португалиядек жамоа билан дуранг ўйнашгани исландиялик футболчиларни ҳам роса хурсанд қилади.\nРональду эса, уларнинг, “Ўйин тугагандаги ҳолатларини кўриб, худди Оврўпо чемпионатида ғалаба қозонишибдими, деб ўйлабман”, - дея киноя қилишни ҳам унутмайди.\nҲа, мавжуд тартиб-қоидаларга қарамай, Рональду ўша учрашув ортиданоқ исландиялик футболчилар билан қўл сиқишишни истамагандек қиёфада намоён бўлади.\nҲакамнинг якуний ҳуштаги чалиниши билан майдондан ўқдек отилиб чиқиб кетаркан, Исландия сардорининг у билан футболкаларини ўзаро айирбошлаш сўрови ҳам ҳавода қолади.\nМайдондаги мазкур ҳолат кўплаб футбол ишқибозларини ҳам бефарқ қолдирмайди.\nУлар #ShirtsForAron хештеги остида Арон Гуннарссонга у билан алишмоқчи бўлган футболкаларини тақдим этишга тушиб кетишади.\nАронни “қанчалик севишлари”, “у билан истаган пайтда ўз футболкаларини айирбошлашга тайёр эканликлари” ва “Рональдуга ўзлари борликлари”ни айтиб, твитлар қилишади.\nПортугалия-Исландия ўйинини ўз ҳакамлари Жунейт Чақир бошқаргани учунми, бу каби ишқибозларнинг кўпчилиги туркиялик экани ҳам маълум бўлади.\nКриштиану Рональду эса, учрашув ортиданоқ ҳакамни ҳам ўз танқидларидан бебаҳра қолдирмайди.\nШунча даҳанаки жангга сабаб бўлган ўйинда эса, ҳисобни 1-бўлимда айнан Португалия очади.\nАммо Нани бу тўпнинг муаллифига айланади.\n2-бўлимнинг 50-дақиқасида Бикир Бярнасон ҳисобни тенглаштиришга муваффақ бўларкан, Португалия-Исландия ўйинида шу билан ҳисоб ўзгаришсиз қолади.\nУстига устак, “F” гуруҳида Австрияни 2:0 ҳисобида енгиб, бу йилги Оврўпо чемпионатини ғалаба билан бошлаган Можаристон пешқадамлик қилмоқда.\nИсландия ва Португалия эса, ҳисобларидаги биттадан очко билан иккинчи ва учинчи ўринларни бўлишиб туришибди.\nБошқа томондан, Португалиянинг анъанавий рақиблари бўлган мезбон Франция, Италия ва Испания дастлабки икки учрашувларини кетма-кет ғалаба билан якунлаб, кейинги босқичга йўлланмани нақд қилишга ҳам улгуришган.\nИсландия ҳам Португалияга ўхшаб ўзининг 2-тур учрашувини бугун ўтказади.\nПортугалия-Австрия учрашуви британ вақти билан кеч соат 20:00 га режаланган бўлса, сардорининг танқидлари остидан қолиб кетган Исландия эса, улардан уч соат аввал майдонга тушади ва гуруҳ пешқадами Можаристон билан ўйнайди.\nХудди шу дақиқаларда жаҳоннинг иккита энг кучли миллий терма жамоасидан бири эканига қарамай, бу йилги биринчиликни мағлубият билан бошлаган Бельгия Шимолий Ирландияга қарши тўп сурмоқда.


Kutubxona | Psixologiya\nПИСТА ЧАКАСИЗМИ? -- Сизга пашшадан фил ясаш ибораси тугри келади. Чунки кичик муаммоларни хам катталаштириб юборасиз. Устига-устак вахимачисиз. Жахлингизни жиловлашни ургансангиз асабларингиз хам таранглашмайди.\nЁНГОКЛАРНИ ЁКТИРАСИЗМИ? -- Кузлаган максадингиз юлида хар кандай тусикни енгиб ута оласиз. Аммо базида катьиятсизлик кайфияти юзага келади. Режаларингизни аниклаштириб сунг амалга оширишга тиришсангиз марра сизники.\nЧИПС ВА ТУЗЛИ ПЕЧЕНЕЛАР -- Жуда гайратлисиз, бир суткалик уйкунгиздан воз кечасизу аммо зиммангиздаги вазифани айтилган муддатига бажарасиз. Шунинг учун атрофингиздагиларнинг ишончини козонгансиз. Хаммаси яхши-куя лекин соглингизни унутиб куйманг.\nШИРИНЛИКЛАРГА НИМА ДЕЙСИЗ? -- Киришимли инсонсиз нотаниш давраларда хам узингиз учун сухбатдош топа оласиз. Ташки тарафлама мулойим куринганингиз билан аслингизни билиб булмайди. Шу боис хам гохо атрофингиздагиларни эсанкиратиб куясиз.\nЁГУРТ ДЕНГ...-- Уз нуктаи назаридан бошкаси билан хисоблашмайдиган инсонсиз феьлингиздаги ужарлик узингизга хам панд беради. Аммо уни тан олишни истамайсиз. Отдан тушса хам эгардан тушмайди кабилида иш тутманг, уз устингизда ишланг.\n• Qo'shdi: дилиш\n• Qo'shildi: 05.07.2017 / 18:57\nHozir saytda: 125 (4/121)


Тожикистонда сим-карталарни қайта рўйхатга олиш муддати яна икки йилга узайтирилди\nТожикистонда ID-паспорти бўйича сим-карталарни қайта рўйхатга олиш муддати яна икки йилга, 2022 йилнинг февралига қадар узайтирилди. Ҳукуматнинг бу борадаги тегишли фармойиши 14 феврал куни имзоланди, аммо расмий ОАВ 15 феврал куни кечқурунга бориб эълон қилди.\nҲукуматнинг янги намунадаги паспорт бўйича сим-картларни қайта рўйхатдан ўтказиш борасидаги қарори сўнги йилларда танқидлар остида қолди ва аҳолининг норозиликларига сабаб бўлди. Фуқаролар бу қарорни ўз ҳамёнлари учун оғир юк эканини ва бюджетни тўлдиришнинг бир усули эканини айтган бўлса, ўз навбатида хукумат буни хавфсизлик чораларини таъминлаш дея изоҳлади.\nШу кунларда шаҳардаги паспорт столларида навбатлар кузатилмоқда, тўғри навбатларда аввалгидекур-йиқитлар бўлмаяпти. Пойтахтда яшовчи Мижгона Тошева 15 февралга қадар пластик паспорт олиш учун бор кучини сарфлади. «Минг афсус, 20 кун ўтди, аммо паспортим тайёр эмас. Одамларнинг кўплиги баҳона қилинмоқда», - дейди Мижгона.\nТожикистон ИИВ маълумотига кўра, айни дамда мамлакатда 7 млн сим-карт рўйхатга олинган, шундан атиги 3,2 миллиони янги намунадаги паспорт ва 3,5 миллиони янги паспорт бўйича рўйхатдан ўтган. Айрим фуқоролар иккитадан сим-картга эгалиги инобатга олинган тақдирда ҳам, 3 миллионга яқин фуқоро янги намунадаги паспорт олмаган, дея хабар беради хуқуқ тартибот идораси.\nЭслатиб ўтамиз, ТР хукумати томонидан қабул қилинган «Электр алоқа тармоғига уланиш тартиби ва талаблари ва улар билан боғлиқ хизмат кўрсатиш тўғрисида»ги қарорга кўра, мобил телефонларнинг барчаабонентлари ўзларинингSIM-картларини 2014 йилги намунадаги ID-паспорт бўйича 2019 йилнинг 15 августигача қайта рўйхатдан ўтказишлари керак эди. Август ойида президент Эмомали Раҳмон қайта регистрация муддатини ярим йилгача, яъни 2020 йилнинг 15 февралига қадар узайтирди.\nБу Тожикистонда сўнги йилдаги иккинчи бор сим-картларни қайта расмийлаштиришдир. Мамлакат расмийлари ўтган йили барча мобил алоқа абонентларига 2018 йилнинг 1 октябрига қадар ўз номларидаги иккитадан ортиқ бўлмаган сим-картларни қайта расмийлаштиришни юклаган эди.\nТожикистон фуқоролари янги намунадаги ID-паспорти учун 100 сомони(10 АҚШ доллари) тўлаши керак.


08:30 / 10 январь 561 pdf Ўқиш режими + -\nБугун барча ижтимоий тармоқларда бир хушхабар тарқалди. Қувайт халқаро қорилар мусобақаси ташкилий қўмитаси раиси Фарид Имодининг маълум қилишича, Қувайт X халқаро қорилар мусобақаси жорий йилнинг апрель ойида бўлиб ўтади. Бу ҳақда маҳаллий "Al-Siyasiyah" нашри ёзади.\nХабарда айтилишича, мусобақа ғолибларига бериладиган пул мукофоти 167 000 қувайт динори деб белгиланган. Ўтган йилги IX халқаро Қуръон мусобақасида 79 давлатдан 130 та ҳофизи Қуръон қатнашган эди. Қувайт X халқаро қорилар мусобақасининг яна бир муҳим жиҳати шундаки, бу йилдан бошлаб мусобақа таснифида ёш қорилар учун ҳам алоҳида бўлим ажратилган.\n07:00 / 10 январь 1815\n20:35 / 09 январь 1447\n448 11:00 / 19 март\n1254 16:05 / 24.09.2018\n713 16:28 / 29.10.2018\n337 11:45 / 16 март


Ислом Каримов Москвадаги Ғалаба парадига боради\n16:14 / 07.05.2015\nЎзбекистон Президенти Ислом Каримов Москвада Иккинчи жаҳон урушидаги ғалабанинг 70 йиллигига бағишланган тадбирларда иштирок этади. Бу ҳақда Интерфакс хабар бермоқда.\nРоссия президенти ёрдамчиси Юрий Ушаковнинг сўзларига кўра, Ислом Каримов Владимир Путиннинг таклифини қабул қилган. Россия президенти матбуот котиби Дмитрий Песков ҳам “Ўзбекистон президенти 9 май куни Москвада бўлиши ҳақида ахборот олинганини” маълум қилган.\nАввалроқ “Новий век” газетаси Ўзбекистон президенти матбуот хизмати вакилига асосланиб Ислом Каримов 9 май куни Москвага бормаслиги, Ўзбекистонда бўладиган Хотира ва қадрлаш куни тадбирларида фаол иштирок этиши ҳақида хабар берганди.


17:55 / 14.11.2016\nАмериканинг Freedom House нодавлат ташкилоти Freedom on the Net 2016 ҳисоботини тақдим этди. Тадқиқотга кўра, интернет-фойдаланувчиларнинг 67 фоизи ҳукумат, ҳарбийлар ва ҳукмрон элита танқиди цензура ҳисобланадиган мамлакатларда яшайди. Бу ҳақида Freedom House'нинг расмий сайтида маълум қилинди.\nБир йил аввал бу кўрсаткич 61 фоиздан камроқни ташкил қилар эди. Тадқиқотда таъкидланишича, цензура даражасининг кўтарилиши асосан бир қатор мамлакатларда маълумотларни узатишда шифрлашни қўлловчи мессенжерларидаги (WhatsApp ва Telegram) блоклаш тизими туфайли содир бўлди. WhatsApp 12 мамлакатда тақиқланган, Telegram эса - 4 мамлакатда.\nFreedom House маълумотларига кўра, 27 фоиз тармоқ фойдаланувчилари жойлаштирилган постлар, уларни бошқалар билан ўртоқлашиш ва ҳаттоки "лайк"лар учун панжарага ортига тушиш мумкин бўлган мамлакатларда яшайдилар. Хусусан, 2015 йилда мисрлик талаба мамлакат президенти Абдул Фаттоҳ Ҳалил Ас-Сисийнинг суратига фотошопда Микки-Мауснинг қулоқлари чизилган тасвирни жойлаштиргани учун 3 йиллик қамоқ жазосига ҳукм қилинди.\nТадқиқот 2015 йилнинг июнидан интернет-фойдаланувчиларнинг 88 фоизи истиқомат қиладиган 65 мамлакатда ўтказилди. Freedom House'нинг баҳолашича, 17 мамлакатда интернет - эркин. Етакчилар бешлигида - Эстония, Исландия, Канада, АҚШ ва Германия мамлакатлари қайд этилган.\nИнтернети "ноэркин" бўлган мамлакатлар сони эса - 20та. Энг ёмони, Freedom House фикрича, интернетдаги цензураларга дуч келган мамлакатлар орасида Хитой, Сурия, Эрон, Эфиопия ва Ўзбекистон номлари қайд этилган. Бу рўйхатдан шунингдек Россия, Қозоғистон ва Беларусь мамлакатлари ўрин олган.\nрейтинг интернет цензура эркинлик


Қўшмачилик – аҳлоққа қарши жиноят » “Нуробод” газетаси\nҚўшмачилик – аҳлоққа қарши жиноят\nЎзининг номусини арзимаган чақага алмаштираётган тумандошимиз Феруза Мусаева (исм-шарифлари ўзгартирилган) ўзбек аёлига хос хулқ-атворга эга эмас. У жиноят ишида айбланувчи тариқасида иштирок этмоқда. Ф. Мусаева қуйидаги ҳолатда қасддан оилага, ёшларга ва аҳлоққа қарши жиноятлар туркумига кирувчи қўшмачилик қилиш ёки фоҳишахона очиш ҳолатларини эҳтиётсизлик оқибатида содир қилган.\nХусусан, Ф. Мусаева юз минг сўм пул эвазига ўз уйидан хона ажратиб, аҳлоқсиз аёллар ва эркакларни нафсларини қондиришига шароит яратиб берган. Ўтказилган тезкор тадбир давомида ИИБ ЖҚБ ходимлари уни жинояти устида қўлга олди. Энди у қонун олдида жавоб беради.\nШундай қилиб, Ф. Мусаева паст ниятларда қўшмачилик қилиш каби жиноий хатти-ҳаракатлари билан назарда тутилган жиноятни қасддан содир қилганликда айбланади.\nМинг афсуски, баъзи бир муносиб хулқ-атворга эга бўлмаган ҳамюртларимиз кўнгиллари тусаган ишни қиламан деб ўйлашади, лекин, шаҳар бедарвоза эмаслигини билишмайди. Оқибатта ўз авлодлари шаънига доғ туширади. Ўзини англаган ҳақиқий мусулмон учун бу каби иллатлар "иснод" ҳисобланади.\nтуман ИИБ ҳузуридаги ТБ СГ суриштирувчиси лейтенант.


"Чўнтакчи" адвокатлар кўпаймоқда\n"Чўнтак адвокатлари" энг аввало маҳбусларнинг қанча миқдорда пора бера олиши билан қизиқадилар.\nҲуқуқ ҳимоячиларига кўра, Қирғизистонда терговчи билан тил бириктириб маҳбуслардан пул ундирадиган “чўнтак адвокатлари” кўпайиб бормоқда.\nБироқ бундай адвокатлар амалда маҳбус ҳимояси учун хеч қандай ёрдам бермайдилар.\n-Бизда “чўнтак адвокатлари”, деган тушунча мавжуд. Ҳар бир терговчи ўз топшириқларини бажарувчи бир неча адковкатларга эга. Жиноят кодексининг 44 моддасига асосан қўлга олинган шахснинг адвокати бўлмаса, терговчи адвокатлар ташкилотлари орали маҳбусга ҳимоячи таклиф қилиши керак. Бироқ тергов жараёнига улар энг аввало ўзларининг адвокатларини таклиф қиладилар. Бу адвокатлар тергов жараёнида умуман иштирок этмайди. Лекин шунга қарамай сўроқ ёки бошқа тергов ҳужжатарига имзо чекаверади, - деди Ўшдаги инсон ҳуқуқлари ҳимояси билан шуғулланувчи “Сулаймон нури” жамоатчилик жамғармаси раҳбари Содиқжон Маҳмудов.\n2008 йилнинг деярли ўн ойини қамоқда ўтказган собиқ махбус, ўшлик ҳуқуқ ҳимоячиси Равшан Гапировнинг айтишича, “чўнтак адовкатлари” асосан терговчилар учун маҳбусдан пора ундириб беришда воситачи бўлиб хизмат қилади.\n-Бундай адвокатлар айбланувчидан ота- онаси, қариндош –уруғлари, уларнинг ким экани ва қаерда ишлашини суриштиришади. Агар пулдорроқ одам бўлса манзилини топиб боради ёки телефон орқали чақиради. “Иш оғирлашмоқда, терговчи билан, суд билан гаплашиш керак, бунга эса пул керак”, деб катта миқдорда пул ундирадилар. Бундай воқеаларга мен ўзим қамоқда ўтирганимда гувоҳ бўлдим, - деди Равшан Гапиров.\nЎшлик адвокат Зуура Абдурахманова адвокатлар ташкилотига маҳбуслардан “чўнтак адвокатлари” устидан кўлаб аризалар келиб тушишини ва бу аризалар адлия вазирлигининг вилоят бўлими қошидаги махсус комиссия тарафидан кўриб чиқилишини айтади. Унга кўра, бир қатор “чўнтак адвокатлари” адвокатлар ташкилотларидан четлаштирилган. Бироқ қонунчиликдаги камчиликлар боис улар ўз фаолиятларини мустақил адвокат сифатида давом этдирмоқдалар.\n-Бир неча адвокатларнинг устидан аризалар тушган ва бу аризалар адлия вазирлигининг вилоят бўлими қошидаги махсус комиссия тарафидан кўриб чиқилиб, уларга тегишли жазолар кўрилган. Айтиб ўтиш жоизки, бундай адвокатлар адвокатлар ташкилотидан четлаштирилади. Бироқ масала бошқа тарафда. Бундай адвокатлар биздан кетгани биланоқ хусусий адвокат бўлиб олади. Хусуй адвокатлар эса адлия вазирлигидан рўйхатдан ўтади ва солиқ тўлайдилар. Текширув натижасида солиқ ҳужжатлари жойида бўлади. Агарда солиқ қонунчилигида ҳам шундай адвокатларга нисбатан кучлироқ талаблар қўйилганида эди, бу муаммо камайган бўларди, -деди Зуура Абдурахманова.\n2008 йил якунида бир гуруҳ ҳуқуқ ҳимоячилари Қирғизистон жанубидаги жазони ўташ маҳкамаларида инсон ҳуқуқлари бўйича вазиятни ўрганган эдилар. Тадқиқот давомида ҳуқуқ ҳимоячилари бевосита жазони ўташ маҳкамаларига кириб, терговчилар томонидан тайинланган “чўнтак адвокатлари”ни бошқа ҳимоячиларга алмаштиришга муваффақ бўлганлар. Тадқиқот иштирокчиларидан бири бўлган юрист Наталия Магденкога кўра, тадқиқот давомида 111 нафар маҳбусга адвокатлар берилган, улардан 38 нафарининг иши ижобий ҳал этилган:\n- Биз маҳбусларнинг аризаларини ҳамкорларимиз бўлган адвокатлар ташкилотларига юбордик. Бизга 153 маҳбус ариза берган эди, шуларнинг 111нафарига адвокат берилди. Натижада 38 нафар жиноят иши муваффақиятли якунланди, яъни айрим жиноий ишлар тўхтатилди, жазо муддатлари қисқартирлди, қийноқлар қўллаш орқали маҳбуслар зиммасига юкланган жиноят эпизодлари озайди, - деди Наталия Магденко.


ҚИРҒИЗИСТОНЛИК ЖУРНАЛИСТ: МЕН КЎРГАН ТОШКЕНТ - Ўзбекистон овози газетаси\nҚИРҒИЗИСТОНЛИК ЖУРНАЛИСТ: МЕН КЎРГАН ТОШКЕНТ\nЎзбекистонга ҳар йили минглаб сайёҳлар ташриф буюради. Улардан бири бўлган қирғизистонлик журналист Асан Пазил ўз таассуротларини интернет саҳифаларида эълон қилди. Биз уни бироз қисқартирган ҳолда эътиборингизга ҳавола этяпмиз.\n«Бизда кимнингдир уйи қишда иссиқ бўлса: «уйинг Тошкент бўлиб кетибди-ку», — деб қўйишади. Ҳозир Тошкентнинг иссиғи жуда авжида. Ўш ҳам исийди, лекин бунчалик эмас.\nЎзбекистон пойтахти азим шаҳар экан. Борганлар билади, йўқ нарсанинг ўзи йўқ. Бинолари кўзни қамаштиради. Истироҳат боғларини-ку айтмай қўя қолай. Бозорлари тўкин. Яна супер, гипер маркетлари ҳам кўп экан. Ҳозир қаттиқ чиқинди буюмларни қайта ишловчи заводлар қуришга жиддий эътибор бошланибди.\nБиз шунақа заводларни кўрдик. Artel номли завод чиқиндини қайта ишлаб музлатгич, мультиварка, телевизор, кондиционер ишлаб чиқарар экан. МДҲ давлатларига экспорт ҳам қилади. Бизда ҳам уларнинг маҳсулотларини харид қилувчилар кўп. Қайта ишлаб чиқаришга мўлжалланган бир қанча заводларнинг иши билан танишиб, чиқиндилардан керакли буюм ясай олганлари уларнинг катта муваффақияти экан, деб ўйладим.\nСайёҳликни ривожлантириш йўлида ҳам катта ислоҳотлар бошлашибди. Ўзбекистонликлар сўзлашувларида, суҳбатларида Президент номини ҳурмат билан тилга олишади. Буни телекўрсатувларни кўрганда ҳам, фуқаролар билан суҳбатлашганда ҳам сезиш мумкин. Самолётда учаётиб, бир журналга кўзим тушди. Унда Президент Мирзиёевнинг қарори билан сайёҳликни ривожлантиришга йўл очилгани ҳақидаги мақолани ўқидим. Бу билан нима демоқчиман: Тошкент шаҳри жуда тинч шаҳар экан. Сен сайёҳмисан, маҳаллий халқмисан, кундузи юрасанми ёки кечасими, хавфсизлигинг тўла таъминланади...\nТошкент саёҳати бошланди. «Япон боғи» деб номланган истироҳат боғига бордик. Боғнинг майдони унча катта бўлмаса ҳам, гўзал манзарага гувоҳ бўлиш мумкин. Бу жойда мусиқа ва турли қушларнинг сайраши бир-бири билан уйғунлашиб, ҳаётнинг сокинлигини акс эттираётгандек. Бу боққа кўпроқ ёшлар келади. Асосан севишганлар.\nТошкент — тарихий шаҳар бўлиш билан бирга стратегик аҳамиятга эга ҳудуд ҳисобланади. Сабаби, шарқий томондан Қирғизистон, жанубий-ғарбдан Туркманистон, жанубий Тожикистон, шимолий Қозоғистон учун қулай. Шу сабаб, Тошкент шаҳри бошқа ҳудудларга нисбатан кўпроқ ривожланган, тараққий этган.\nБу шаҳарда завод, фабрикалар ҳам кўп қурилган. Иккинчи жаҳон уруши вақтида ҳам Тошкент кўп одамларга бошпана берган, бу шаҳар ўшанда нон шаҳри, одамийлик шаҳри рутбасига сазовор бўлган.\nАйтмоқчи, айни пайтда Ўзбекистонни бошқараётган Шавкат Мирзиёев Президент бўлиши билан ўзбек ва қирғиз халқлари ўртасидаги қадимий қардошлик, дўстлик ришталарини янада мустаҳкамлаш йўлида бир қатор хайрли ишларни амалга оширди. Унинг таклиф ва ташаббуси билан Қирғизистоннинг 150 кишидан иборат делегацияси Андижон шаҳрига ташриф буюрди. Ўша таркибда мен ҳам бор эдим. Кейин ўзбекистонликлар бизда меҳмонда бўлишди. Алмазбек Атамбаев ҳам Президентлар ичида биринчилардан бўлиб Ўзбекистонда бўлди. Бундай интилишларни фақат қутлашимиз, ҳар биримиз Президентларимиздан ўрнак олиб, мана шу қадимий дўстликни янада мустаҳкамлаш йўлида бирлашишимиз керак».


Люцернда ўтадиган Универсиада-2021 декабрга қолдирилди – O'zbekiston Milliy paralimpiya qo'mitasi\nЛюцернда ўтадиган Универсиада-2021 декабрга қолдирилди\nХалқаро университетлар спорти федерацияси (FISU) Швейцариянинг Люцерн шаҳрида келгуси йилнинг 21-31 январь кунлари бўлиб ўтиши режалаштирилган 30-қишки Универсиада ўйинлари коронавирус пандемияси сабабли қолдирилгани ва мусобақалар 2021 йил 11-21 декабрь кунлари бўлиб ўтишини маълум қилди.\nҚарор ташкилот Ижроия қўмитаси томонидан FISUга аъзо миллий федерациялар, шунингдек, дастурдан ўрин олган олтита халқаро федерация ўртасида ўтказилган сўровнома натижасида қабул қилинди.\nЭслатиб ўтамиз, Швейцариядаги талабалар ўйинлари бир вақтнинг ўзида мамлакатнинг олтита маъмурий ҳудуди – кантоннинг ҳамкорликдаги қўшма лойиҳасидир, Люцерн эса мусобақанинг асосий маркази бўлиши керак. Ташкилотчилар режасига кўра, Универсиадага 50 мамлакатдан келадиган 2500 нафардан зиёд спортчи еттита объектда ўнта спорт тури бўйича куч синашадилар. Aввалги мусобақалар 2019 йилда Красноярскда бўлиб ўтган эди.\n– Коронавирус пандемияси 2020 йилга кучли салбий таъсир кўрсатди, дея қўшимча қилди FISU Бош котиби ва ижрочи директори Эрик Сенронд. – Кейинги бир неча йил ичида унинг асоратлари халқаро спорт тақвимида сезиларли ўзгариш ясади. Универсиадани кейинга қолдиришда биз мавжуд вазиятни, мамлакат бюджетини ва йирик мусобақалар жадвалларини инобатга олдик.\nТаъкидлаш керак, “Люцерн-2021” Ташкилий қўмитаси спорт анжуманини бундан бошқа кечиктирмаслиги аниқ, чунки 2022 йилги қишки мавсум Пекиндаги Олимпия ўйинларига бағишланади. Икки йилга кечиктиришнинг эса иложи йўқ, чунки 2023 йилда 31-қишки Универсиада ўйинларига Aмериканинг Лейк-Плесид шаҳри мезбонлик қилиши режалаштирилган.\nASOIF ва AIOWF ташкилотларига раҳбарлар сайланди\nҚиличбозлик федерацияси онлайн семинар ташкил қилди


Прокуратура Тошкент вилояти ҳокимлигини тафтиш қилмоқда\nҚарийб бир ойдан буён давом этаётган тергов давомида вилоят ҳокимлигининг қатор масъуллари қамоққа олинган.\nТошкент вилояти ҳокимлигининг айрим масъул шахслари устидан очилган жиноят ишини Ўзбекистон Республикаси Бош прокуратураси ҳузуридаги Солиқ, валюта ва жиноий даромадларни легаллаштиришга қарши кураш департаменти олиб бормоқда.\nБу ҳақда Озодликка хабар берган Ўзбекистон давлат тизимларидан бирида ишлайдиган манбанинг айтишича, тергов жараëни бошланишига вилоят ҳокими ўринбосарларидан бирининг ҳокимга қарши ёзиб берган аризаси сабаб бўлган:\n- Менинг тушунишимча вилоят ҳокими Рустам Холматов ва биринчи зами ўртасидан оламушук ўтиб қолган. Кейин ўринбосар прокуратурага ариза ёзиб берган, гўёки ҳоким пора олган, 500 минг доллар олган, бир миллион олган, деб. Прокуратура энди вилоят ҳокимига тегишли барча информацияларни йиғиш мақсадида тергов бошлаган. Ҳокимга яқин бўлган одамларнинг ҳаммаси ҳозир Тоштурмада ётибди. Бир ойдан буён сўроқ қилинаяпти, дейди Озодлик билан суҳбатда Тошкент вилояти ҳокимлигининг тергов қилинаëтган расмийлари орасида қариндоши борлигини таъкидлаган манба исми айтилмаслиги шарти билан.\nМазкур манба, вилоят ҳокимлиги қурилиш ишлари бўлимининг собиқ бошлиғи Баҳриддин Ақуловнинг бир ой аввал ҳибсга олинганини айтади. Унга кўра, айни пайтда ҳибсга олинган одамлар билан бирга ишлаган шахслар ва уларнинг яқинлари ҳар куни прокуратурага чақиртирилиб, ярим тунга қадар сўроқ қилинмоқда:\n- Мен Баҳриддин Ақуловни яхши танирдим. Бир ой олдин уни прокуратурага чақиртиришиб, унга ҳокимга 200 минг доллар пора берган экансиз, деган айб қўйишди. Баҳриддин ака эса “агар 200 минг доллар пулим бўлганида мен ҳокимиятда умуман ишламаган бўлардим”, деган.\nАсосан қурилиш компаниялари раҳбарлари терговга чақиртирилиб, сўроқ қилинаяпти. Улар, “йўқ, биз ҳеч қандай пора бермаганмиз” деса ҳам, “сиздан нима кетди, бу тендерни олиш учун 10 минг доллар берганман, 20 минг доллар берганман деб ёзиб беринг, сизни бошқа безовта қилмаймиз”, деган гаплар бўлаётган экан, дейди Озодлик манбаси.\nУнга кўра, бундан мақсад, вилоят ҳокимига қарши компромат йиғиш ва бу ҳокимнинг яқин кунларда ишдан олинишидан даракдир:\n- Бу вилоят ҳоким Рустами Холматовга қарши компромат. Менимча анча нарса йиғилиб бўлган. Компроматлар ҳар битта соҳадан йиғилаяпти. Менимча бу компроматлар йиғилиб, президентга олиб кирилади. Токи президент ёки прокурор яшил чироқни ёқмагунча, булар ҳозирча ҳокимни ҳибсга ололмайди, дейди манба.\nОзодлик бу масалага муносабат олиш мақсадида Тошкент вилояти ҳокимлиги билан боғланди. Ўзини таништирмаган ҳокимлик мулозими ҳақиқатан ҳам Баҳриддин Ақуловнинг ҳибсга олингани ва ҳокимликда прокуратура тергов ўтказаётганини тасдиқлади.\nКузатувчиларга кўра, Тошкент вилояти ҳокими лавозими Ўзбекистондаги энг қалтис ўринлардан бири ва бу мансабда бирор шахс узоқ ўтира олмаган. “Эзгулик” инсон ҳуқуқлари жамияти фаоли Абдураҳмон Ташанов фикрича, вилоятда саноат корхоналари кўп бўлганлиги учун ҳам бу ҳудудда давлат ва коррупция манфаатлари ўзаро жуда кўп тўқнашади ва бу тўқнашувлар одатда ҳокимларнинг қурбон қилиниши билан вақтинча якун топади:\n- Ўзи Тошкент вилояти “штрафной плошадка”. Кимни йўқотишмоқчи бўлишса¸ ўша ерга ҳоким қилиб қўйишади. Чунки у ерда давлат ва коррупция манфаатлари туташадиган кўп корхоналар бор. Масалан, Олмалиқ ва Ангрендаги саноат корхоналари, қишлоқ хўжалиги уюшмалари.\nИккинчидан, шаҳарга яқин, коррупцион доиралар қочса¸ ўша ерга боради, дам олгани ҳам ўша ерга боради.\nУчинчидан эса, вилоят Қозоғистон билан чегарадош, мансабдорларнинг контрабанда билан кириб келадиган юклари бор.\nТошкент вилояти жуда мураккаб вилоят. Мирзомашраб Кўчиев деган ҳоким бўларди, ундан олдин Эркин Рўзиев дегани бўларди, ундан олдин эса Ниёзов дегани бўларди. Булар менинг эсимда қолганлари. Шундай, бу вилоятда ҳали ҳеч қайси бир ҳоким узоқ муддат ишлолмаган, дейди Абдураҳмон Ташанов.\nЎзбекистон Президентининг 2008 йил 16 декабр кунги фармони билан Рустам Қурбонназарович Холматов Тошкент вилояти ҳокими этиб тайинланган.\nЎзбекистон Республикаси Олий Мажлиси Сенатининг Фан, таълим, маданият ва спорт масалалари қўмитаси аъзоси бўлган асли оққўрғонлик Рустам Холматов¸ унинг Сенат расмий сайтига қўйилган таржимаи ҳолида ëзилишича¸ 1977 йилдан 1995 йилгача – Оққўрғон тумани «Оққўрғон» ширкатлар уюшмасида ишчи, иқтисодчи, катта иқтисодчи, бош иқтисодчи¸ 1998 йилдан 2000 йилгача – Чиноз тумани ҳокими¸ 2000 йилдан 2003 йилгача – Тошкент вилояти ҳокимининг биринчи ўринбосари – вилоят қишлоқ ва сув хўжалиги бошқармаси бошлиғи. 2003 йилдан 2008 йилгача – Қуйичирчиқ тумани ҳокими лавозимларида ишлаган.\n50 яшар Холматов 1999 йилда «Шуҳрат» ордени билан, 2002 йилда «Меҳнат шуҳрати» ордени билан мукофотланган.


Oldingi maqola КЕНГ МАЙДОНДА - КАТТА САЙЛ\nKeyingi maqola УМУМХАЛҚ САЙЛИГА МАРҲАБО!\nТенгкунлик байрами қаерда ва қандай нишонланган?\nБаҳорги тенгкунлик байрами милоддан аввалги III минг йилликда қадимги Миср ва Месопотамияда кенг нишонлангани манбалардан маълум. Шунингдек, бу байрамни қадимги римликлар милоддан аввалги 45 йилгача 1 март куни, мидияликлар эса 21 мартда нишонлашгани айтилди.\nҚадимги Месопотамияда ҳар йили 21 мартдан Дажла суви кўтарила бошлайди. Бу эса дарё атрофида яшовчилар учун деҳқончилик ишлари бошланишидан дарак берган. Икки ҳафтадан сўнг Фрот атрофидаги аҳоли учун ҳам зироатчилик мавсуми қизийди. Шунинг учун месопотамияликлар бу кунни кенг байрам қилишган, юзларига турли ниқоблар тақиб рақс тушишган, ашулалар айтишган. Кейинчалик Наврўзни яҳудийлар, юнонлар, болқонликлар ва Бобил халқлари нишонлай бошлаган.\nБугун дунёнинг кўплаб мамлакатларида Наврўз анъанавий байрам тусига кирган. Кўплаб давлатлар бу кунга миллий байрам мақомини берган. Айниқса, Ўзбекистон, Тожикистон, Эрон давлатларида Наврўз байрами кенг нишонланади, қадимий анъаналар замонавий руҳ билан бойитиб борилмоқда.\nТуркия, Бошқирдистон, Қозоғистон, Афғонистон ва Ҳиндистоннинг айрим ҳудудларида Наврўз байрами нишонланиши ўзимизникидан деярли фарқ қилмайди. Хитойда бу байрам нафақат туркийзабон қавмлар, балки хитойликлар томонидан ҳам кенг нишонланади. 21 март куни одамлар ёрқин либосларга бурканишиб, қўлларида гулдаста ва лойдан ясалган ҳўкизларнинг ҳайкалчалари билан ибодатхонага йўл олишади. Байрамнинг энг улкан - бош ҳўкизи эса бамбук ва қоғозлардан ясалади. Жонивор олов, сув, темир, дарахт ва ер рамзларини англатувчи - қора, оқ, қизил, яшил ва сариқ рангларга бўялади. Наврўз жаҳоннинг қай жойида нишонланмасин, барча маросим ва одатлар табиат уйғониши, деҳқончилик юмушлари бошланиши, совуқ кунлар чекиниб, илиқ кунлар келиши билан алоқадордир.\nЯнги кун афсоналари\nНаврўз байрамининг пайдо бўлиши ҳақида хилма-хил ривоятлар, афсоналар бизгача етиб келган.\nУлардан бирига кўра, шоҳ Жамшид кунларнинг бирида Мозандарон ўрмонида қуён овлаб юрган экан, ногаҳон сеҳрли илонни кўриб қолибди ва ўша заҳотиёқ унга қарата камондан ўқ узибди. Илон эса бир қоятошнинг остига - ковакка кириб ғойиб бўлибди. Камондан отилган ўқ эса тошга тегибди-да, учқун чақнабди. Учқунлардан бири тош ёнидаги хас-хашак устига тушиб ёна бошлабди. Одамлар шу дамгача олов нималигини билмас экан, шу боис ўтни кўрган ҳамоно бу мўъжизага лол қолиб, дарҳол унга сажда қилибдилар. Шу-шу одамлар оловни муқаддас билиб, уни ўчирмасликка ҳаракат қиладилар. Жамшид оловни кашф этган кунни эса Наврўз, яъни Янги кун деб атайдиган бўлишибди.\nНаврўз - олам яшарадиган, деҳқон умиду ишонч билан ерга барака уруғи қадайдиган, чўпонлар қўй-қўзиларини яшил ўтлоққа ёядиган, ёшу қари, эркагу аёл гўзалликни, эзгуликни, шодлик ва қувончни, бахтли яшашни дилга туядиган саодатли кундир. Минг-минг йиллар давомида Наврўзни байрам, катта шодиёна сифатида нишонлаш натижасида бир қанча удумлар, ишонч ва эътиқодлар шаклланган.\nНаврўз муносабати билан кўчалар, ҳовли-жойлар, қабристонлар тозаланган, кўчат ўтқазилган, боғ бунёд этилган, урушлар тўхтаган, аразлашганлар ярашган, дала ишларини бошлашга пухта ҳозирлик кўрилган, байрам дастурхонига дармондориларга бой таомлар тортилган. Қариялар, ногиронлар, хасталар зиёрат қилинган, бева-бечоралар, етим-есирларга моддий ва маънавий ёрдам кўрсатилган. Кўпкари, кураш, арқон тортиш, пойга сингари ўнлаб мусобақалар ўтказилган.\nНаврўз байрамининг умумбашарий аҳамияти ҳам шундаки, у кишиларни аҳилликка, ягона мақсад йўлида якдил ҳаракат қилишга ундайди.\nҚадимий удумлардан бири “қозон тўлди” бўлиб, ҳар бир оила ўз имкониятидан келиб чиқиб тансиқ таомлар, кўкат сомсалар, бўғирсоқлар тайёрлайди. Бободеҳқон ҳақига дуо қилиниб, қўшга қўшиладиган ҳўкизларнинг шохи мойланади. Оилада тайёрланган таомлардан қўшниларга улашилади. Дала-кенгликларда дошқозонларда турли таомлар тайёрланиб, одамларга тарқатилган. Қозонлар тўлиши мўл ҳосил тимсоли, тўкин-сочинлик, қут-барака белгиси ҳисобланган.\nНаврўз тантаналаридан бири сумалак сайлидир. Авестода сумалак ҳақида қизиқ ривоят келтирилади. Янги кунда 30 ёшли Зардушт оппоқ соқолли нуроний чолга айланиб қолади. Юзидан, қош-кўзидан нур ёғар, қоронғида юрса тонготар маҳалини эслатар, зулмат чекиниб, уни нур қучоқлаб борарди. Қаёққа борса, ҳамиша боши узра порлоқ юлдуз ёғду сочиб, йўлини ёритарди. Уйига қайтиб борганида, хотини бу ҳолдан ҳайрон бўлади. Аёл доимгидек буғдой уруғидан униб чиққан кўм-кўк, хушбўй ўт-майсани янчиб, тайёрлаб қўйган эди. Кейин бўтқа-таом пиширишга киришадилар. Ўшанда қозон бошида ҳам мўъжиза рўй беради.\nЗардушт ва унинг аёли алламаҳалгача овқат тайёрлаш билан овора бўлиб, чарчаб, ҳордиқ чиқаришга ётган эдилар. Fира-шира тонг пайти осмону фалакдан бирин-кетин кўз кўриб, қулоқ эшитмаган даражада гўзал фаришталар учиб келиб, қозон ёнига қўнади. Чўп чўмич, қошиқ ва капгирни қўлга оладилар. Бири қўйиб, бири пишаётган таомни қўзғашга, дам-бадам шопиришга киришадилар, қайта-қайта қўзғайдилар. Қўшиқлар айтиб, ўйнайдилар.\nЗардушт ва унинг аёли бу ажойиб-ғаройиб манзарани узоқ томоша қилиб ётишади. Санаб қарасалар, фариштаю малаклар ўттизта чиқади. “Сируҳ” ва “Сумалак” - “Ўттиз руҳ” ва “Ўттиз малак” деб ном беришади уларга...\nЭрталаб тайёр бўлган таомни еганларида, у ҳеч олдингиларига ўхшамас, бениҳоя тотли, мазали эди. Шу-шу бўладию, таомни Зардушт ва аёли “Сумалак” – “Ўттиз малак” деб атайдилар,\nСумалак - тўйимли, мазали таом. Унинг айнан иликузилди паллада тайёрланишида ҳам катта ҳикмат бор. У организмга қувват берувчи табиий дармондори. Ҳозирги кунда ҳам сумалак тайёрлаш, сумалак сайли ўтказиш анъаналари давом этиб келади. Уни пишириш катта маросим бўлганидан бутун қишлоқ, овул, маҳалланинг кексаю ёши, эркагу аёли бир жойга тўпланади. Болалар ҳар хил қўшиқлар айтишади, ўйинлар ижро этишади. Бир сўз билан айтганда, Наврўз байрамининг ажралмас қисми бўлган сумалак сайли ҳам кишиларга янада кўтаринки кайфият бахш этади, байрамга ўзгача руҳ бағишлайди. Шундай халқчил байрамларимиз бор бўлсин!


..:: ISLOM.UZ ::.. - СУНЪИЙ ҲОМИЛА ПАЙДО ҚИЛИШ\nБутун борлиқни ва ундаги мавжудотларни яратган холиқ, Аллоҳ субҳонаҳу ва Таоло уларнинг борлиқдаги мавжудлигини турли сабабларга боғлаб қўйган. Ушбу сабаблар низомининг ҳар бири Аллоҳнинг биру борлигига, Унинг тадбиркорлигига ва ҳар нарсага қодирлигига ёрқин далилдир. Мисол учун инсон наслининг ер юзида сақланиб қолиши учун жорий қилинган сабаб, туғилишни олайлик. Туғилиш бўлмаса инсон насли зудлик билан инқирозга учраши турган гап. Туғилишнинг бўлиши учун эса, Аллоҳ таоло инсонни икки хил эркак ва аёлга ажратиб яратган. Эркакка алоҳида, аёлга алоҳида хусусиятлар берган. Бу хусусиятлар хоҳ жисмоний, хоҳ руҳий-маънавий томондан бўлсин бир биридан тубдан фарқ қилади. Ана ўша хусусиятларнинг катта-ю кичигининг ҳар бирини Аллоҳ таоло бермаса, инсон ўзи ижод қила олмасди ёки бошқа биров бера олмасди.\nЛекин эркак ва аёлдаги фарзанд ҳосил бўлиши учун мавжуд хусусият алоҳида-алоҳида бўлганида фарзанд бўлиши мумкин эмас. Фарзанд туғилиши учун эркак ва аёлнинг қўшилиши бош сабаб қилингандир. Инсон жуфт бўлиб яшабдики, фарзанд туғилиши учун эркак билан аёл кишининг қўшилиши асосий сабаб бўлиб келмоқда.\nОдам боласининг бир нарсани давомли равишда такрор, бўлаверишини кўриши унда ўша нарса асос эканлигига ишониб қолишига олиб келади. Худди шу нарса инсон туғилиши ҳақидаги тасаввурда ҳам ҳукм суради. Одамлар инсон туғилишининг асоси эркак билан аёлнинг қўшилиши, деб ўйлайдилар. Шундай, деб ўйлайдилару ҳақиқий асосни, сабабларнинг сабабини, бутун дунёнинг яратувчисини унутиб қўядилар. Фарзанд туғулишининг асоси эркак ва аёлнинг қўшилиши эмас, Аллоҳ таолонинг уларга фарзанд ато қилишни ирода қилиши эканлигини унутадилар. Эркакка ҳам аёлга ҳам фарзанд кўриш учун зарур аъзоларни, хусусиятларни берган Зотнинг иродаси бўлмаса эркак аёлнинг минг бор қўшилиши ҳам фарзанд бўлишига олиб кела оласлигини эсдан чиқарадилар. Аллоҳ субҳонаҳу ва Таоло ушбу улкан ҳақиқатнинг, инсоннинг дунёга келишининг ўзининг қўлида эканлигини, одамлар эсдан чиқариб қўйганларида ёдларига тушириб туриш учун бир неча мисолларни келтириб қўйган. Одам отани на эркаксиз, на аёлсиз йўқдан бор қилган. Момо Ҳавони аёлсиз эркакдан, Одам отадан дунёга келтирган. Ийсо алайҳиссаломни эркаксиз аёлдан, Биби Марядан дунёга келтирган. Демак, инсоннинг дунёга келишига эркак ва аёлнинг қўшилиши эмас, Аллоҳнинг яратиши керак экан.\nМазкур мисоллар тарихий мисоллар бўлиб, уларни доимо эслаб туриш керак. Ўз ўзидан, ҳозирда ҳам мисол бори?, деган савол пайдо бўлади. Ҳа, бор! Аллоҳ таоло фарзанд туғилиши учун эркак ва аёлнинг қўшилишини умумий қоида қилиб қўйиши билан, асосий сабаб Ўзи эканини эслатиб туриш учун баъзи кишиларни бефарзанд қилиб қўйган. Эркак ва аёлнинг қўшилиши бола бўлиши учун кифоя қилса, ҳамма қўшилган эркак ва аёллар бола кўриши керак эди. Аммо, баъзилар кўрмаяптими, демак, бу бола бўлиши учун асосий сабаб эмас экан. Мана шу ерга келганда ҳар бир одам боласининг кўзи очилиши керак. Аллоҳнинг қудратига тан бериши, фарзанд деб аталиш неъмат учун шукр қилиши ва бу неъматни зое этмасликка ҳаракат қилиши керак. Фарзанд неъматини қадрини бефарзандлардан билиш керак. Бефарзанд инсонларда, Аллоҳ таоло ҳар бир бандасига берган ўзидан насл қолдириш ҳисси, фарзандли бўлиш истаги ва эҳтиёжи мислсиз кучаяди. Фарзанд талабида Аллоҳ таолога ёлборади. Назр-ниёзлар атайди. Хайр садақа қилади. Табибларга югуради. Шунда, фарзандсизлик турлича бўлиши аён бўлади. Баъзи ҳолларда Аллоҳ таоло эркакни, баъзи ҳолларда аёлни, учинчи ҳолатда икковларини, яна бошқа ҳолларда турли касалликларни сабаб қилгани маълум бўлади. Бизнинг бу мақоламизда, фарзандсизликка турли касалликлар сабаб бўлган ҳолат қизиқтиради. Инсоният фарзандсизликка чора ахтариб турли тиббий чораларни қўллаб келган. Бу чоралар ўз замонига ва тиб илми тараққиётига қараб турлича бўлган. Ниҳоят бошқа илмлар қатори тиб илми ҳам мислсиз ривожланган бизнинг асримизда сунъий йўл билан ҳомила пайдо қилиш йўлга қўйилди. Бу услубга биноан, уруғлик бачадонга табиий йўл билан эмас, сунъий йўл билан тушган уруғдан бачадонда бола пайдо бўлаётган бўлади.\nКейинчалик бу услуб яна ҳам ривожланиб, аввал уруғликни ташқарида урчитиб олиб, бир йўла тайёр ҳомилани бачадонга қўйиш жорий қилинди. Бу услубни турли номлар билан номланмоқда. Баъзилар «найча усули» деса, бошқалар, «найча боласи» дейди. Нима бўлганда ҳам уруғликни олдин найчага урчитиб олишга ишора бор. Ҳаммамизга маълумки, бу усуллар мусулон бўлмаган юртларда, мусулмон бўлмаган одамлар томонидан йўлга қўйилди. Шу билан бирга бу ишдан мусулмонлар ҳам фойдаланса бўладими?, деган савол ҳам пайдо бўлди. Ҳа, мусулмонлар, ҳар бир нарсани мқабул этиш, жорий қилишдан олдин ўйлаб кўрадилар. Ўз динлари ҳам мумкинми сўраб суриштирадилар. Бундай саволларга эса, уламоларииз жавоб берадилар.\nАлбатта, Қуръони Карим ва Пайғамбаримиз саллоллоҳу алайҳи васалламнинг суннати мутаҳҳараларига суяниб жавоб берадилар. Уламолариизнинг бу саволга жавоблари бир хил, бу услублардан мусулмонлар фойдалансалар бўлади. Аммо, асосий шарт ҳам сунъий урчитишда, ҳам найчада урчитиб сўнгра бачадонга қўйишда уруғлик аёлнинг ўзининг шаръий, жуфт ҳалоли, эридан олинган бўлиши лозим. Бегона эркакдан олинган бўлса зино ўрнида бўлади. Зотан, зинонинг ҳаром қилиниши, никоҳнинг йўлга қўйилишидан асосий мақсадлардан бири ҳам инсон наслини поклигини, аралашиб кетмаслигини сақлашдир. Шунинг учун ҳам, бегона эркакнинг уруғини муслима аёл бачадонига киритиш, Ислом шариати қоидаларига мутлоқо тўғри келмайди. Бу ҳукмни асрмиз мусулмон уламоларининг ҳаммалари иттифоқ қилиб айтишган.\nШунингдек, «Азҳари Шариф», «Ислом фиқҳи академияси» каби кўзга кўринган уламоларни ўз сафига олган мўътабар муассасалар, масалани атрофлича ўрганиб чиқиб, мутахассислар билан илмий учрашувлар ўтказиб сўнгра фатволар чиқарганлар. Бизнинг минтақаларимизга ҳам мазкур ишлар кириб бормоқда. Шунинг учун мусулмон кишилар бу масалани яхши тушуниб қўйишлари лозим бўлади. Худодан қўқмаганлар учун ҳеч қандай аҳамият касб қилмайдиган бўлиб кўринган бу масала, мусулмонман, деган ҳар бир шахс учун катта аҳамият касб этади. Мусулмон инсон доимо Аллоҳнинг шариатига мувофиқ иш қилоғи лозим.


Адабиёт | bekajon\nБош саҳифа › Адабиёт › Саҳифа 5\nУнутибсиз, бунчалар осон, Танимассиз кўришган маҳал. О, мен телба, о, мен гуноҳкор, Меҳрингизга бўлибман маҳтал.\nҚуёшинг қатраси юрагимга нур, Ўн саккиз минг олам безаги сендур. Қалбимда бетакрор, ҳеч ўчмас ёғду. Ватаним-Юрагим-Офтобим-Онам.\nСизга, фақат сизга боримни тутдим, Дардимни жимгина ичимга ютдим. Сиз бировга кўнгил қўйиб кетдингиз, Мен ҳижронда қолиб, сизни унутдим.\nАЙБИМ СИНГЛИМНИНГ ТАҚДИРИГА ҚОРА ДОҒ БЎЛДИ\nЙигирма бир ёшимда шундай воқеа содир бўлдики, эндигина бахт осмони сари парвоз қилишга шайланган умидларим чилпарчин бўлди...\nКўнглим кўнди ҳижронга, Қулоқларим ёлғонга, Яхшим, мендек ёмонга «Хайр» демай кетдингиз.\nМомақалдироқ ваҳшат ила гумбурлаб, яшин чақнади. Атроф оппоқ шуъладан бир ёришиб кетди-да, яна қоронғу зулмат қўйнига ғарқ бўлди. Шаррос ёмғир қуя бошлади. Шафтоли гуллари шаррос ёмғирнинг оғир ва шафқатсиз томчиларига дош беролмай, ер билан битта бўлдилар. Ҳар гал чақмоқ чақнаб, атроф кундуздек ёришганда, кўлмаклар юзини қоплаган гул барглари беҳол титраб, гўё аччиқ қисматларидан нолигандек, ўзаро пичирлашиб қўярдилар.\nАсли тоза «Ўзбек» бизнинг хунимиз, Эгнимизда мерос дўппи, тўнимиз, Дилда Ватан меҳри бўлса мужассам, Ёмон одамларга қолмас кунимиз. Биттадан ғишт қўйса, ҳар битта инсон Шарқда машъал бўлгай ҳур Ўзбекистон.\nМОЛПАРАСТ ҚАЙНОНАНИНГ ТАВБАСИ\nБизнинг муҳаббатга ошно қалбларимиз Ишқ шаҳрида меҳмон бўлди. Кўнглимиз кўрки, муҳаббатимиз мулкига айланган муштарак туйғулар бўй кўрсатди. Қароқлар сирлашди, истаклар бирлашди. Дунё кўзимизга янада гўзал, ҳаёт ойдин ва ширин кўринди.\nДеразадан қарайсан кулиб, Бошга солиб минг хил савдолар. Ортга боқсам, сени яшириб Қўл кўтариб турар пардалар.\n«БАХТИМГА СОЯ СОЛГАН ИРИМ…»\nБир-биридан гўзал одатларимиз бор. Мисол, йўлда учраган таниш-нотанишга салом бериш, транспортда ёши улуғларга, ёш болали аёлларга жой бўшатиш, кекса-ночор, боқувчисини йўқотган ёлғизлар ҳолидан хабар олиш, ота-онанинг кўзига тик боқмаслик... Аммо, одатларимиз сафида яна шундай бир тур мавжудки, уни на ўзбекчиликка ва на диний одатлар қаторига қўшиб бўлади. Менинг ҳаётимга, бахтимга ҳам соя солган нарса бу - ирим...\n« Орқага...34567...Олға »\nФойдаланувчилар: 12 Мехмон


ИнтерФУТБОЛ :: КИНГ-КОНГ НИҚОБИДАГИ «НОТАНИШ»\nКИНГ-КОНГ НИҚОБИДАГИ «НОТАНИШ»\nКенг доирада танилмаган сенегаллик ҳужумчи европада ҳаммадан кўп гол урмоқда ва муваффақиятини Кинг-Конг ниқоби остида нишонламоқда. Хўш, у ким? Туркия миллий чемпионати Суперлигаси турнир жадвалига қарасангиз, камтарин «Қосимпошо» клубини 4-ўринда кўрасиз. Жамоа шунингдек, «сенсацион» даражадаги маҳсулдорлиги билан ҳам ажралиб турибди. Диққат қилинг, «Қосимпошо» 17та ўйинда 37та гол урди (чемпионатдаги энг яхши натижа) ва улардан нақ 20таси сенегаллик 27 ёшли «нотаниш» ҳужумчи Мбайе Диане номига ёзилди. Айни пайт бу йигитнинг трансфери атиги 2,5 миллион еврога баҳоланмоқда. Яна бир томони, у «Қосимпошо» сафига мутлақо текин трансфер воситасида қўшилган. Европанинг кучли 5та лигасини олсак, уларнинг бош тўпурарлари орасида Лионель Месси олдинда - 15та гол (2018 йил якунида). Қаранг, ҳаттоки, аргентиналик даҳоча ҳам қувноқ ва «даҳшатли» Мбайе Дианедан анча орқада. Демак, турк диёрида туриб, еврофутболга ўзгача нур сочаётган сенагаллик ҳужумчи билан яқинроқ танишиш футсати етди.\nДиане профессионал футболга Италияда истиқомат қиладиган тоғаси туфайли қадам ташлаган. Ёш Мбайе аввалига Сенегалда шаҳар миқёсида ўтказиладиган турли турнирларда ўзини кўрсатади. Натижада йигитчанинг онаси Италияга қўнғироқ қилиб, акасидан ўғлининг салоҳиятини чамалаб кўришини сўрайди. Тоға эса Мбайе ўйинини бевосита кузатганидан ке-йин уни ўзи билан Европа сафарига бошлайди ва ҳаттоки, Италия бешинчи лигаси иштирокчиси - «Брандизо»га жойлаб қўяди. Бу клуб яхшигина инфратузилмага эга эди ва асосан муносиб ўйинчилар тарбиялаб, уларни топ-жамоаларга сотиш эвазига кун кўрарди. Диане кейинроқ «Бра» сафига қўшилиб, «D» серияда 23та гол уради. Сенегаллик ҳужумчи шу маҳсулдорлиги эвазига катта клублар назарига тушади. Якунда «Ювентус» 100 минг евро тўлаб, уни ўз сафига олади. Мбайе ҳаттоки, Антонио Конте бошқарувида ҳам шуғулланган!\nМбайе болалигида камбағаллик қийноқларини тўла татиб кўрди. Шунинг учунми, футболга ҳаётини изга солиш манбаи сифатида қарагандир. Тўғри, Диане «Ювентус» таркибида бирор марта майдонга тушмади. Қисқаси, сенегаллик йигитча узоқ вақт турли мамлакатлар клубларида ижара келишуви асосида тўп суриш билан чекланди. Диане бу орада ҳаттоки, Саудия Арабистонига ҳам йўл олди, чунончи, араблар унга катта маош таклиф этишганди. Энг қизиғи, Мбайе араб ўлкасида атиги 2та ўйинда кўриниш берди ва яна «Юве» ихтиёрига қайтди. Туринликлар тез орада сенегалликни Венгрияга юборишди. Эътиборлиси, «Юве» раҳбарияти ҳужумчини Шарқий Европа клуби воситасида «Спортинг»га сотишни ўйлаганди, бироқ хитойликлар Португалия грандига нисбатан 5 баравар кўп пул таклиф қилгач, унинг йўналиши кескин ўзгарди. Хуллас, Диане якунда «Тянжин Теда» сафига қўшилди, бироқ кўп ўтмай, яна Европа футболига юзланди.\nДиане жорий мавсум олдидан ўз олдига жиддий вазифа қўйди - 20та гол марраси. Мана, у атиги 17та ўйинда бунга эришди. Боз устига, Туркия биринчилиги тўпурарлари пойгасида яқин таъқибчисини анча ортда қолдирмоқда. Тўғри, Диане 6та голини пенальтидан урди, шунинг баробарида унинг ҳисобида 3та самарали узатма ҳам бор. Умуман, ҳужумчи Туркияда аввалги мавсумнинг иккинчи ярмида кўзга ташланганди: 17та ўйинда 12та гол.\nДиане тез орада «Қосимпошо» билан хайрлашиши мумкин, лекин клуб унинг трансфери ортидан каттагина фойда олади. «Чемпионатнинг бош тўпурари бўлишни истардим: агар ўтган мавсум бошидан ўйнаганимда, Бафетимби Гомисдан ортда қолмасдим. Умуман, янги даражага чиқиш учун номдорроқ жамоага ўтишим кераклигини яхши тушунаман, бундай имконият йўқ эмасди. Лекин муҳими, айни пайт «Қосимпошо»да бахтлиман. Шунинг учун шартнома муддатини узайтирдим», - деганди Диане 2022 йилгача мўлжаллаган янги келишув остига имзо чекиб бўлгач.\nФутболчи ёзда муҳокама марказига ҳам тушди. Тўғрироғи, унинг сенегаллик актриса Сумбул Батили билан хуфёна муносабатлари овоза бўлди. Лекин Диане бундай гап-сўзларни қатъий оҳангда инкор этиб, турмуш ўртоғига содиқ эканлигини бот-бот таъкидлади. Айтишича, унинг ҳаётий қоидаларида хиёнатга ўрин йўқ. Айни ўша вақт футболчи Англияга кўчиб ўтиш масаласида бош қотираётганди. Бинобарин, «Борнмут», «Лидс» ва «Рединг» каби клублар ҳужумчининг трансферига чамаси 4 миллион фунт таклиф қилаётганди. Бироқ можаро халақит берди, қолаверса, футболчида Англияда ишлаш рухсатномаси йўқлиги ҳам трансфернинг амалга ошишига тўсқинлик қилди. Тўғри, Диане ҳозир бундан унча афсусланмаётган бўлса керак.\nДарвоқе, Мбайе Диане профессионал футболга ўтишдан аввал маълум муддат тикувчи шогирди сифатида ишлаган. Эндиликда у дакарлик оддий болаларга қўлидан келганича ёрдам бермоқда. Дейлик, уларни футбол атрибутлари билан сийлаб, миллионлар ўйинига қизиқишни оширишга ҳаракат қилмоқда.\nДиане қисқа вақтда Туркия чемпионати тарихига кирди. Зеро, ундан олдин ҳеч бир хорижлик маҳаллий Суперлиганинг биринчи даврасида 20та гол урмаганди.\nМбайе Африка футболи афсоналари - Эл-Ҳожи Диуф, Дидье Дрогба ва Самуэль Это~Ога ҳавасманд ва айнан уларга ўхшашни истайди. Мана, ҳужумчи 2018 йили ниҳоят, Сенегал терма жамоасига чақирилди ва 3та ўйинда қатнашди.\nСенегаллик ҳужумчи голни оригинал усулда нишонлаши билан ажралиб туради. Кинг-Конг ниқоби бир вақтнинг ўзида ҳам ҳайратлантирмоқда, ҳам даҳшат уйғотмоқда. Дейлик, Мбайе «Малатьяспор»га қарши ўйинда ниқобни махсус пакетдан олди. «Қосимпошо» вакили «Бешиктош» дарвозасини икки бора ишғол қилганидан келиб чиқиб, ҳаммага таниш Льорис Кариус қандай аҳволга тушганини бир ўйлаб кўринг... Ҳужумчининг ўзи «Малатьяспор» билан ўйиндан кейин ушбу «акция»ни оддий изоҳлади: «Шунчаки, Кинг-Конг образини ёқтираман. Бу олдиндан режалаштирилган ҳаракат, бироқ энди бошқа такрорламасам керак. Акс ҳолда, ҳакам яна сариқ карточка кўрсатади». Мбайе шундан сўнг «Фенербахче» ва «Коньяспор»га 2тадан гол «улашди», аммо қайноқ эҳтиросини «Бешиктош»га асраб қўйган экан. Хуллас, «Қосимпошо» номдор рақибни 4:1 ҳисобида доғда қолдирган баҳсда Диане роса яйради. Айниқса, ўша жафокаш Кариус олдида...


Ким Чен Ин: “КХДР 100 йилда ҳам қийинчиликка дуч келмайди”\nТашкент +12° Wed 03:20\nНаманганда пиёдани уриб юбориб, унинг ўлимига сабабчи бўлган ҳайдовчи қидирилмоқда\n13 марта судланган рецедивист кампир яна жазога тортилди\nТошкент вилоятида қонунларга беписанд "уддабурон тадбиркорлар" аниқланди\nТошкент шаҳрида бюджетга тушумлар ошди\nТезликни оширган ҳайдовчиларга жарима ҳам оширилди\nДобавлено: 13.01.2018, 00:10\n“КХДР душманлар 10 ва 100 йилга санкция киритган тақдирда ҳам қийинчиликка дуч келмайди”, деди Шимолий Корея президенти Ким Чен Ин давлат фанлар академияси олимлари олдида чиқиш қилиш чоғида. Бу ҳақда РИА Новости хабар бермоқда.\n“Оғир синовлар шароитида Корея инқилобининг ғалабаси сирларидан бири шундаки, биз асосий эътиборни фан ва техникани ривожлантиришга қаратдик. Мустақил миллий иқтисодиёт, илмий-техник мутахассислар ва ақлли бошлар эвазига биз душманлар 10 ва 100 йилга санкция киритган тақдирда ҳам қийинчиликка дуч келмаймиз”, деган сўзларидан иқтибос келтиради Корея марказий телеграф агентлиги.\nЭслатиб ўтамиз, 3 сентябрда Шимолий Корея водород каллакли ракетани синовдан ўтказганди. Япония ва Жанубий Корея ҳарбийлари ушбу ракетанинг қувватини 160 килотонна деб баҳолашганди. Бу 1945 йилда Япониянинг Хиросима шаҳрига ташланган бомбадан 10 баравар кучлироқ дегани.\nШу боис БМТ Хавфсизлик кенгаши КХДРга нисбатан янги санкциялар жорий этди.\nХитой Халқ Республикаси Раиси Шавкат Мирзиёевга мактуб йўллади\nҚозоғистоннинг Ўзбекистондаги элчиси вақтинча лавозимидан четлатилди\nИспаниянинг Алдалес шаҳрида тошқин юзага келди\nЎзбекистонда янги бадминтон маркази очилади\nЎсмирлар Олимпиадаси қаҳрамонлари ватанимизда тантанали тарзда кутиб олинди\nСохта МИБ ходими фуқародан олган 31000 АҚШ долларни «ухлатди»\nКимларга хавфсизлик камарини тақмасликка рухсат берилади?\nМуниса Ризаева туғилган кунини нишонлади (видео)\n1943 йилда ҳам смартфон бўлганми?\nТуркияга йўл олаётган ўзбекистонликлар огоҳлантирилди\nҲафталик башорат: Романтик кайфиятга бой ҳафта!\nҚайнсингилга суиқасд қилган келин жазога тортилди


“Бодомзор”да Captiva уриб юборган уч фарзанднинг онаси вафот этди\n16:24 / 26.03.2016\nАввалроқ “Бодомзор” маҳалласида Captiva ҳайдовчиси уриб юборган 39 ёшли Насиба Қосимова Республика шошилинч тиббий ёрдам марказининг Жонлантириш бўлимида жуда оғир аҳволда ётгани ҳақида хабар берган эдик. Бироз аввал 3 нафар фарзанднинг онаси бўлган Насиба Қосимованинг жони узилди. Бу ҳақда марҳумнинг яқин қариндоши Неъмат Хотамов маълумотига асосланиб, “Qalampir.uz” хабар бермоқда.\nВоқеа 22 март куни соат 07:30 лар атрофида содир бўлганди. Катта тезликда маҳалла бўйлаб ҳаракатланиб келаётган Captiva Насиба Қосимовани уриб юборади. Натижада жабрланувчи 15 метр нарига бориб тушиб, оғир жароҳат олади. Ҳайдовчи эса воқеа жойидан қочишга уруниб, йўлдаги Spark ва Cobalt автомобилларига ҳам шикаст етказади. Captiva’ни бир кўришда таниш жуда қийин. Гувоҳларнинг ижтимоий тармоқлар орқали билдираётган фикрларига қараганда, машинани ёш қиз бошқараётган бўлган. Машинадан тушган икки йигит ва бир қиз жуфтакни ростлашган. Насиба Қосимова аввалига Тошкент шаҳар 7-сон клиник шифохонасига жойлаштирилди. Сўнг Республика шошилинч тиббий ёрдам марказига ўтказилди.


Тунги клуб қўриқчилари билан пичоқлашувда 8 август куни тошкентлик спортчи Жамшид Кенжаевнинг ўлими ортидан мамлакатда “тозалаш” ишлари бошлаб юборилди.\n“Элтуз” нашри собиқ бизнесмен ва ҳуқуқшунос Бобур Ғуломовнинг Олий мансабли генерал билан ҳусусий суҳбати асносидаги мулоҳазаларини эътиборингизга ҳавола этади.\n– Милициянинг Тошкент шаҳридаги оддий таркиби ҳурсанд, чунки Жамшид Кенжаев шахси (Aurum 898) “оперативниклар” режасида бир йилдан ортиқ туришига қарамай, ҳеч уни қўлга туширишнинг уддасидан чиқа олишмаётганди.\n– Жамшид Кенжа (лақаб) тағин ўша олдинги “мева”, безори спортсменлардан бригада тузиб, ёнида доим пичоқ билан юрадиган ва кўпларни пичоқлашга улгурган, ҳатто Ўзбекистондан ташқарида қидирувда бўлган.\n– “Aurum 898″да нима бўлган эди?\n– (Давом этади) Ҳозир вазиятдан фойдаланиш керак, “спортсменлар” ҳаддидан ошган тунги клубларнинг барини ёпиш керак, уларнинг спорт клублари ва тренажер залларига эса умуман бульдозер солиш керак. Ярим йил ичида Тошкент тозаланган бўларди.\n– Биласизми, турли даврларда мен бизнес билан шуғулланганман, турклар, эронликлар, қирғизлар билан қўшма корхоналар очганман. Бизнесга қарши ўйлаб топилган бу каби кампания қандайлигини, СНБчиларнинг ширкатни қандай синдиришлари, ҳар ҳил жойнамоз ташлашлари, хомашё ва молларни қандай мусодара қилишларини ўз танамда ҳис қилганман. Кейин солиқчилар келишади, тушунарсиз тарзда, томга қараб жарималарни ҳисоблашади. Прокуратура жиноий иш очади, судлар “айбдорлар”ни суд қилишади, жарима белгилашади ва ҳоказо.\n– Ҳар қандай кампания, токи буюк ва ҳамма нарсани билувчи Левиафан етарли миқдорда қурбон қонини сўриб олмагунча давом этган, унинг “посбонлари” эса сидқидилдан, ўз фойдалари учун ҳам қон топишда давом этишган.


Ўзбекистон ва Беларусь ҳарбийлари Наманганда машғулот ўтказади - xabar.uz\nЎзбекистон ва Беларусь ҳарбийлари Наманганда машғулот...\nЎзбекистон ва Беларусь ҳарбийлари Наманганда машғулот ўтказади\n16.05.2019 13:59 0 1115\nЖорий йилнинг 20—27 май кунлари Наманган вилоятида жойлашган «Ғурумсарой» полигонида биринчи марта Ўзбекистон ҳамда Беларусь Республикалари қуролли кучлари ҳамкорлигида «Жанговар ҳамдўстлик—2019» махсус-тактик ўқув машғулотлари ўтказилади. Бу ҳақда Мудофаа вазирлиги матбуот хизмати хабар бериб ўтди.\nУшбу ўқув машғулотлари Ўзбекистон Республикаси ва Беларусь Республикаси ўртасида хавфсизлик соҳасидаги ҳамкорликни янада ривожлантириш бўйича амалий ҳаракатлар режасига асосан ташкил этилади.\nТажриба ва малака алмашув билан боғлиқ амалий машғулотларнинг барчаси «Ғурумсарой» полигони ҳудудларида ўтказилиши режалаштирилган.\nТаъкидлаш керакки, 22—27 апрель кунлари «Фориш» тоғ дала ўқув майдонида Ўзбекистон Покистон ва Туркия қуролли кучлари билар ҳамкорликда махсус-тактик ўқув машғулотлари ўтказилганди.\nЖамият Кеча, 15:11\n22 май куни айрим вилоятларда қисқа муддатли ёғингарчилик бўлиши мумкин\nЖамият 20/05, 16:51\nЭртага Ўзбекистонда ёғингарчилик кутилмаяпти\nСиёсат 20/05, 12:43\nЎзбекистон-Беларуснинг ҳамкорликдаги ҳарбий машғулотлари бошланди\nМаданият 20/05, 10:32


29422 Ўқиш режими + -\nЙигирма саккизинчи кун...\nАссалому алайкум. Бугун йигирма саккизинчи кун.\nБиласизлми? Кеча бир ҳикоя ўқиб қолдим. Жуда яхши ҳикоя экан. Истасангиз сизларга ҳам ўқиб бераман.\nҚадим замонда, бир юртда мсулмонлар яшашган экан. Ўша юртда бир оила бўлиб, уларнинг битта ўғил фарзандлиги бўлган экан. У бола жуда ақилли, чаққон бола бўлиб, буюрилган ишларни доим оcз вақтида, аъло даражада бажарар экан.\nНима бўлдию кунлардан бир кун у бола дангаса болага айланди, қолди. Атрофдагилар, хусусан ота-онаси бу ҳолатда кўп ҳайрон бўлишди. Балки касалдур деб ўйлашди. Оcири нима қилишларини билмай табиб чақиртиришди. Болани кўздан кечирган табиб унда ҳеч қандай касаллик йўқлигини, агар бу ҳолат давом этаверса болани илмли кишилар олдига олиб бориш кераклигини айтибди.\nОрадан озгина вақт ўтгач болани ўша юртнинг улуғ олимларидан бирининг олдиларига олиб боришибди. Ота-онаси бўлиб ўтган ишларни айтишибди. Уларнинг сўзини эшитган олим бола билан ёлғиз суҳбатлашиши кераклигини айтибди. Боланинг ота-оналари чиқиб кетишгач, олим киши болага қараб:\n- Болагинам! Ота-онангни кўп ташвишга қўйибсан. Ўзи нима бўлди? Нима учун бундай қилябсан? Авваллари бундай бўлмаган экансанку, - деб сўрабди.\n- Тўғри, авваллари бундай эмасдим. Айтилган ишларни доим вақтида бажарар эдим. Гап шундаки, дўстим Абдуллоҳ ҳам менга ўхшаб ота-онасининг айтганларини доим аъло даражада, ўз вақтида бажаради. Шунинг учун унинг ота-онаси ҳар доим уни дуо қилишар, ишларни бажаргандан кейин эса « Боракаллоҳ » деб мақташар экан. Бизда эса ундай эмас. Мени ҳеч қачон «Боракаллоҳ» деб мақташмайди. Агар бирор ишим кўплигидан чўзилиб қолса дарров урушиб беришади. Бор гап шу, - деди.\nБоладан бу жавобни эшитган олим, унинг ота-онасини чақириб, бўлган гапларни айтди. Кейин эса уларга фарзанд тарбиясида тавсиялар берибди.\n00:29 / 02.03.2017 5777\n00:18 / 29.11.2016 5793\n11:07 / 01.12.2017 2006


Британ компанияси “ақлли” тобут яратди\n22:23 / 20.10.2015\nБуюк Британиядаги Perfect Choice Funerals компанияси дисплей ва карнайга эга “ақлли” тобут концептини намойиш қилди, деб хабар бермоқда Daily Mail нашри.\nКомпаниянинг фикрича, Coffin of the Future (“Келажак тобути”) деб номланган бу тобут юқори технологияли замон талабларига жавоб бериши керак. Тадқиқот натижаларига кўра, одамлар кўпинча дафн маросимларида иштирок этиша олмайди, бироқ смарт-тобутлар вазитида улар марҳум билан виртуал равишда видолашишлари мумкин бўлади. Тобут марҳумнинг тасвирига эга дисплей ҳамда таъзияларни қолдириш мумкин бўлган унинг ижтимоий тармоқдаги саҳифасини кўрсатувчи экранни ўз ичига олади. Бундан ташқари, тобут карнайлар билан ҳам жиҳозланади, бу карнайлар орқали марҳумнинг яхши кўрган мусиқаси ёки таъзияномани эшиттириш мумкин. Тобут, шунингдек, рангини ўзгартирувчи чироқлар (подсветка) билан ҳам жиҳозланади.\n“Ақлли” тобут ерга кўмилиши ҳақида ҳеч нарса маълум қилинмаган. Агар тобут кўмиладиган бўлса атроф-муҳит ҳимоячилари бунга қарши чиқишлари мумкин, чунки дисплейлар тупроққа тушиши мумкин бўлган зарарли моддаларга эга. Компания смарт-тобутлар қачон ишлаб чиқарилиши ва умуман ишлаб чиқарилиши-йўқлиги ҳақида ҳеч қандай маълумот бермаган.


"СА" "Классико" олдидан. Хайрулла Холиқов: “Тўғриси, ўйинни интиқлик билан кутаётганим йўқ” / CHAMPIONAT.asia\n15:27Снейдернинг "Ал Гарафа" сафидаги биринчи голини кўрдингизми? ВИДЕО 2 15:25"Реал" таклифини кутиб, сабр косаси тўлган футболчи ўз клуби билан шартномасини узайтирди 2 15:11Футбол мураббийларининг имзоларини кўрганмисиз? (+ФОТО) 18 15:00Теннис. Мария Шарапова ва Оқгул Омонмуродовани нима боғлаб туради? (ТОП10) 1 14:48Қизлар майдонга тушган ўйинда "Қўқон-1912" ва "Навбаҳор" ўзаро дуранг ўйнашди 3 14:37Бухорода ўсмирлар ўртасида мини-футбол бўйича Ўзбекистон чемпионати бошланди 0 14:30Биринчи бўлимда гол ура олмаган "Барселона" иккинчи таймда 5та тўп киритди. "Бетис" - "Барселона" (ВИДЕО) 9 14:23"Локомотив"нинг ОЧЛдаги рақиби - БАА Суперкубоги соҳиби 3 14:12"Манчестер Сити" яна бир ҳимоячи сотиб олмоқчи. Унга 66 млн. евро тўланиши мумкин 4 13:54Дунёдаги энг қиммат чипталарни сотувчи 10та клуб 23 13:41Саудия Арабистонининг 9 футболчиси Испания клубларида ижарада ўйнайди ФОТО 17 13:25Карикатура: Роналдиньо - устоз шифу 14 13:11Жанубий Корея U-23 бош мураббийи: "Биз рақибга қараганда бир кун кам дам олдик" 33 13:03Алексис Санчес "Манчестер Юнайтед" футболчиси (+ФОТО) 27 12:55Olamsport: Дзюдочиларимизнинг Гран-Придаги ўринлари, мамлакатлардан бири боксга тақиқ қўйиши мумкин ва бошқа хабарлар 0\n"СА" "Классико" олдидан. Хайрулла Холиқов: “Тўғриси, ўйинни интиқлик билан кутаётганим йўқ”\n23 мар 19:46\n"Эл Классико" олдидан "СА" ижодкорлари фикрларини тақдим этишда давом этамиз.\nУлардан қуйидаги икки саволга жавоб бериш сўралган эди:\n1. "Классико"дан нималарни кутяпсиз?\n2. Бугунги ўйин қандай натижа билан ниҳоясига етади деб ўйлайсиз ва нима учун?\n1. Бугун тунда бўлиб ўтадиган “Реал” ва “Барселона” қарама-қаршилигини кўпчилик интизорлик билан кутаётгани бор гап. Лекин мени бундай деб бўлмайди. Чунки ўйин ўзимизнинг “Спорт” ТВ орқали намойиш этилмас экан. Уйда “кабель” йўқ, фақат ўзимизнинг каналларни кўрамиз. Тахминимча, баҳс жуда шиддатли ҳамда қизиқ кечади. Ўйинни ким кўрадиган бўлса, Месси ва Роналду иштирокидаги яна бир дуэлга гувоҳ бўлса ажаб эмас.\n2. Менимча, ўйин 3:2 ҳисобида “Реал” фойдасига ҳал бўлади. Бунинг сабаби, Карло Анчелотти кучли жамоаларга қарши қандай ўйнаш кераклигини пухта билади. “Барса” устози Херардо Мартино эса бу борада бироз нўноққа ўхшаяпти. Албатта, бу тахмин холос, лекин айни пайтда “Реал” ашаддий рақибига нисбатан кучлироқ кўринмоқда.


Қиз боланинг кийими ўзига ярашиб турсин. Нари борса, бармоғида битта нозик бандли узук ва қулоғида кичик сирға бўлса, етарли. Узук, билагузук, бўйинга тақадиган турли мунчоқлар келинчаклар зийнати. Уларни уйда, қариндош-уруғлар тўйида тақиб олса ярашади. Аммо жамоат жойига, ўқув юртларига ўта узун осилмачоқ сирғалар тақиб келиш, ўта ялтир-юлтир буюмларни соч ва кўйлакка қадаб юриш одобдан эмас.\nФаросатли қизлар кир ювса ёки бирор оғирроқ ишга уннаса, ишини тугатиб, тезда ювинади ва кийимларини алмаштириб, ўзига қараб олади. Овқат пиширганида, албатта, бошига рўмол ўрайди. Соч тўкилишидан ёки ёғ иси сочга ўрнашиб қолишидан ўзини сақлайди. Қизларнинг уй кийимлари осон ювиладиган, ғижим бўлмайдиган, энг асосийси, қимматбаҳо бўлмаса ҳам, чиройини очиб, иш қилишига ҳалақит бермайдиган бўлиши керак.\nОнамларимиз тут пишиб болга тўлганида тўйиб-тўйиб еб олишарди-да, қолганини эзиб, юзларига суришарди. Вақти-вақти билан бодринг, помидор, олмани ҳам эзғилаб, юзга суришарди. Юзга қатиқ ёки сузма суриш ҳам момолардан қолган яхши одат. Шундай қилинса, рангга ранг, танага тетиклик киради. Онам қиз ва келинларга ўсма, хина қўйиб, ороланишни тез-тез уқтирардилар. Ўсма таркибидаги танин моддаси қош ва киприкларга қувват бўлади. Сочи қазғоқли қизлар вақти-вақти билан ўсмани эзиб, соч илдизларига суртиб турса, сочи бақувват тортиб, қазғоқдан асар ҳам қолмайди.\nАйрим аёллар ёш кўринамиз деб сочларини кесади, рангларга бўяйди, киприклар улаб, қошларига мўйчинак теккизади, лекин барибир йиллар асоратини беркитолмайди. Айримлар эса, Яратганнинг берганига шукр қилади, қош-кўз борасида “яратувчанлик” қилмайди. Кийинишда, безанишда оддийликни танлайди. Ўсма, хина билан ороланади. Балки шунинг учун ёш ва тетик кўринар...\n7203 марта ўқилди\nДругие материалы в этой категории: « Отинойиларга тавсиялар\tТўнғич қизимга мактуб »


Владимир Зеленский (чапда) ва Петро Порошенко.\nУкраинада бўлиб ўтаётган президент сайловида 39 номзод курашди.\nИжтимоий сўровларга кўра, 3 номзод - актер ва қизиқчи Владимир Зеленский, амалдаги президент Петро Порошенко, собиқ бош вазир Юлия Тимошенко олдинда бормоқда.\nДастлабки натижаларга кўра, Зеленскийга сайловчиларнинг 30 фоизга яқини, Порошенкога эса 18 фоизга яқини овоз берган.\n35 миллион сайловчи\n31 март куни 30 мингдан ортиқ сайлов участкалари маҳаллий вақт билан эрталабки соат 8:00 да очилди. Аннексия қилиб олинган Қрим ҳамда россияпараст сепаратчилар назорати остидаги Донецк ва Луганскда сайлов бўлмаётир.\nСайлов маҳаллий вақт билан соат 20:00 да якунига етди. Бунинг ортидан сайловдан чиқиш сўровлари натижалари эълон қилиниши кутилмоқда.\nҲаммани қизиқтираётган савол 35 миллион сайловчининг 40 га яқин номзод ичида кимни сайлашидир.\nНомзодлар орасида сиёсатчиларни мазах қилиб келаётган Зеленский, амалдаги президент Порошенко, қамалиб чиққан собиқ бош вазири Тимошенкодан ташқари генераллар, миллатчилар ҳамда кейинги 15 йил ичида икки ҳокимиятни ағдарган қўзғолонларда иштирок этган ўнлаб сиёсатчи бор.\n3 етакчи номзод\nЖумладан, Зеленскийни сайлов участкасида қарши олган журналистлар саволларга кўмиб ташлади. У ўзининг овоз бериш жараёнини Facebook саҳифаси жонли трансляция қилди.\nЗеленский "жуда виждонли ва муносиб" номзодга овоз берганини билдирди.\nШунингдек, "Баткившина" партияси лидери Юлия Тимошенко ҳам овоз берди ва сўнгра: "Ҳаммаси жуда яхши бўлади, Баҳор ғолиб чиқади", деди.\nПетро Порошенко ҳам тушга қадар овоз берди ва сайловнинг яхши ташкил қилингани, келгусида Украина Европа Иттифоқи ва НАТО томон илгарилашда давом этишини таъкидлади.\nУкраина халқи ҳам, четдагилар ҳам сайлов ғолиби мамлакатга ҳаводек зарур бўлган барқарорликни олиб келиб, чуқур илдиз отган коррупцияни озайтиришига умид боғлаган.\nУкраина ҳудуди орқали Европа давлатларига Россия гази ўтади. Қолаверса, Ғарб давлатларининг Россияни жиловлаб туришга қаратилган уринишларида Украина муҳим ҳамкордир.\nШу соатларга қадар сайловнинг тинч ўтаётгани, одатдагидек, кўнгиллиларнинг сайловчиларга егулик улашиб, хизмат қилаётгани украин халқининг ушбу сайловдан кейинги барқарорликка астойдил умид тикканига ишорат ўлароқ баҳоланмоқда.\nКейинги ҳафталарда Порошенкони қўлловчилар сони ўзгариши ортидан жорий президент қайта сайланмаслиги ҳақидаги башоратлар ўзгарди.\nХизмат фаолиятини шоколад саноатида бошлаган Порошенко 2014 йилда Европа Иттифоқи билан яқиндан алоқа ўрнатиш тарафдори бўлган намойишчилар қўллови билан президент сайловида ғалаба қозонган.\nАммо сайловолди сўровларга кўра, 41 ёшдаги қизиқчи Зеленский олдинда бормоқда. Сайлов арафасида Киев Социология институти ўтказган сўров сайловчиларнинг 20,9 фоизи Зеленскийга овоз бериш истагида эканини кўрсатди.\nАйни сўров натижаларига кўра, сайловчиларнинг 13,7 фоизи Порошенко, 9,7 фоизи Тимошенкога овоз бериши ниятини билдирган.\nЗеленский иккинчи турга ўтган тақдирда ҳам, қизиқчи президент этиб сайланиши мушкул бўлишини кутиш мумкин.\nТажрибали сиёсатчи бўлган Порошенко ҳамда Тимошенко уларни қўлловчи йирик партия тузилмаларига эга.\nСургундаги олигарх таъсири\nЗеленский ўз кампанияси давомида коррупцияга қарши аёвсиз курашиш ҳамда офшор маблағларни Украинага қайтариш учун солиқ имтиёзларини ваъда қилиб келади.\nТанқидчилар эса сургундаги олигархга тегишли телеканал Зеленский дастурларини тинимсиз эфирга узатаётгани ҳақида бонг урмоқда. Аммо бу эътирозлар Зеленский кампаниясига қай даражада салбий таъсир кўрсатиши номаълум.\nПорошенко рейтинги эса президент аҳоли назарида сиёсий ёки иқтисодий ислоҳотларни амалга ошира олмагани ёки коррупцияга қарши етарлича курашмагани учун пастлаб кетди. Йил бошида юқори лавозимли расмийлар давлат мулкини ўзлаштириб олгани фош қилиниши ортидан Украинада Порошенкога қарши норозилик намойишлари ўтказила бошланди.\n2004 йилги “Зарғалдоқ инқилоби”да муҳим роль ўйнаган Тимошенко эса сайлов кампанияси давомида Порошенкони танқид қилиб, популистча ваъдаларни берди. Масалан, у Украинада газ нархини бир ойда 50 фоизга арзонлатишни ваъда қилди.\nСайловда беллашаётган бошқа 36 номзоднинг бирортаси 10 фоиздан кўпроқ овоз тўплай олишга қодир эканини кўрсата олгани йўқ. Россия билан яқиндан алоқа ўрнатиш тарафдори бўлмиш собиқ вазир Юрий Бойко бундан истисно бўлиши мумкин.\nЕтакчи 3 номзод эса Украина келажагини Ғарб билан боғлаш тарафдоридир.\nРоссия, Беларусь ҳамда бир неча Европа Иттифоқига аъзо давлат билан чегарадош Украинадаги сайлов натижалари мамлакат ташқарисида ҳам ўз таъсирига эга бўлади.\nМосква Киевда “Евромайдон” ортидан ҳокимият тепасига келган маъмуриятни “хунта” ўлароқ таърифлаб келади.\nСайлов арафасида Украина хавфсизлик расмийлари Россия президентлик сайлови давомида мисли кўрилмаган даражада кенг кўламли киберҳужумларни амалга оширишга тайёрланаётгани ҳақида огоҳлантирди.


Йўлда қолар нафсим деган!\nБуюк хулқ соҳиби\nПайғамбаримиз соллаллоҳу алайҳи васалламнинг чиройли хулқлари у зотни «энг севимли, энг суюкли» мақомларига чиқарди. Аллоҳ таъоло бизга бу ҳақиқатнинг хабарини бериб, бундай марҳамат қилади: «Албатта, сиз буюк хулқ узрасиз» (Қалам сураси, 4-оят).\nМана шу васф сабаб Расули акрам соллаллоҳу алайҳи васаллам еру осмондаги барча яратилган махлуқотлар орасида ҳамма учун ўрнак ва Аллоҳнинг энг суюкли, энг муқарраб бандасига айландилар. Расулуллоҳ соллаллоҳу алайҳи ва салламнинг пайғамбар сифатида бажарган энг муҳим вазифаларидан бири ҳам қиёматгача келадиган барча инсониятга Аллоҳ таолонинг ҳузурида энг мақбул, энг севимли, энг мукаммал ахлоқ намунасини батамом кўрсатиб, ўргатишдан иборат бўлди. Бу ҳақда Аллоҳ таоло биз бандаларига хабар бериб, шундай марҳамат қилади: «Сизлар учун, Аллоҳдан ва охират кунидан умдворлар учун ва Аллоҳни кўп зикр қилганлар учун Расулуллоҳда гўзал ўрнак бор эди» (Аҳзоб сураси, 21-оят).\nИслом оламининг етук намояндаси, юртимиздан етишиб чиққан фазилатли шайх Муҳаммад Содиқ Муҳаммад Юсуф роҳимаҳуллоҳ ушбу ояти кариманинг мазмунини жуда ҳам чиройли тарзда тафсир қилганлар:\n«Ҳа, мўмин-мусулмонлар учун гўзал ўрнак манбаи маҳбуб Пайғамбарлари Ҳазрати Муҳаммад соллаллоҳу алайҳи васалламдир. У киши ҳар бир нарсада, ҳар бир сўзда, ҳар бир ишда мўминлар учун гўзал ўрнаклар. Оҳ, қани энди, ҳамма шу ўрнакнинг моҳиятини тушуниб етса! Расулуллоҳнинг гўзал ўрнак бўлган гап-сўзлари ҳаводан олинган нутқ эмас, Аллоҳдан тушган ваҳийдир. У зот соллаллоҳу алайҳи васаллам Аллоҳнинг амри билан иш қилганлар. Ана шундай Аллоҳнинг амри билан амалга оширилган ишлар гўзал ўрнак бўлмай, бошқа қайси ишлар гўзал ўрнак бўлсин?! Пайғамбаримиз соллаллоҳу алайҳи васаллам Аҳзоб урушида ҳам ўзларига хос энг гўзал ахлоқ намунасини кўрсатдилар. Хандақ қазиш ишларида ҳаммага ўрнак бўлдилар. У зот соллаллоҳу алайҳи васаллам ер қазир, тупроқ сурар ва замбил кўтарар эдилар. Оғир меҳнат енгилласин учун шеър ўқиган саҳобаи киромларга ўзларининг муборак овозлари билан жўр бўлар эдилар. Мусулмонлардан бирининг номи Жуъайл (қўнғиз) эди. Расулуллоҳ соллаллоҳу алайҳи васаллам унинг исмини «Амр» деб ўзгартирдилар. Бундай хавфли пайтда хунук исмдан қутулиш кайфиятни кўтарар эди. Мусулмонлар бундан хурсанд бўлиб, исм ўзгарганини байтга солиб, баланд овоз билан айта бошлашди. Расули Акрам соллаллоҳу алайҳи васаллам байтнинг охирида уларга жўр бўлиб турдилар. Саҳобалардан Зайд ибн Собит розияллоҳу анҳу ёш бўлишига қарамай, тупроқ ташир эди. Расулуллоҳ соллаллоҳу алайҳи васаллам уни кўриб: «Қандоқ ҳам яхши бола экан-а?» деб эркалатдилар. Иш давомида чарчаган Зайд ибн Собит хандақда ухлаб қолди. Шунда Аммора ибн Ҳазм унинг қуролини олиб қўйди. Уйғонгач, Зайд қуроли йўқлигини кўриб, қўрқиб кетди. Расулуллоҳ соллаллоҳу алайҳи васаллам: «Ҳа, уйқучи, ухлаб ётганингда қуролинг кетиб қолибдими?» деб ҳазил қилдилар. Сўнгра: «Бу боланинг қуролини ким билади?» деб сўрадилар. Аммора: «Эй Аллоҳнинг Расули, у менда», деди. Расулуллоҳ соллаллоҳу алайҳи васаллам: «Унга қуролини қайтар», дедилар-да, кейин мусулмон кишининг ўзига билдирмай, бирор нарсасини олиб қўйиб қўрқитишдан қайтардилар. Буларнинг ҳаммаси мусулмонлар учун энг гўзал ўрнакдир. Шунинг учун ҳам ўзларидан кўра сон ва қурол жиҳатидан ғоятда устун бўлган аҳзоблар (душман гуруҳлари)ни кўрган мўминлар заррача қўрқишмади».\nОҳ, қани энди, ҳаммамиз ҳам шу ўрнакларнинг моҳиятини тушуниб етсак эди! Афсус ва минг афсуски, Расулуллоҳ соллаллоҳу алайҳи васалламнинг шахсиятлари, инсоний фазилатлари моҳиятини, ҳақиқатини тушунмасдан умримиз ўтиб бормоқда. Аслиятдан шу даражада узоқлашиб кетганимиз боис аждодларимиз ҳаёти тасвирлаган шамоил рисолалар билан танишаётганимизда гўё эртак ўқиётгандек бўламиз. У ердаги гап-сўзлар ўзимиз ҳақиқат деб билган, аслида ҳақиқий истиқоматдан анча йироқ ҳаётимизга мос тушмагани боис, тафсилотларни ё қийинчилик билан қабул қиламиз ёки умуман қабул қилмай қўя қоламиз.\nПайғамбаримиз соллаллоҳу алайҳи ва саллам ояти карималарда ўзлари ҳақида баён этилган Аллоҳ таолонинг муқаддас каломини тасдиқлаб, бу борада: «Мен гўзал ахлоқларни камолига етказиш учун юборилдим!», дедилар (Имом Бухорий ривояти). Имом Ғаззолий роҳимаҳуллоҳ «Иҳёи улумид-дин» асарларида катта тобеинлардан Ато ибн Абу Рабаҳ роҳимаҳуллоҳнинг бир фикрини келтирган: «Ким ҳақиқий, улуғ мақомга эришган бўлса, фақатгина чиройли ахлоқи сабаблидир. Пайғамбаримиз соллаллоҳу алайҳи васаллам мустасно бошқа ҳеч ким чиройли хулқда мутлақ камолотга етиб боролмаган. Шу сабабдан ҳам Аллоҳ наздида инсонларнинг энг севимли деб топилгани ўзининг гўзал ахлоқи билан ҳазрати Расулуллоҳ соллаллоҳу алайҳи васалламнинг йўл ва босган қадамларига изма-из эргашганлардир». Бу гап жуда ҳам тўғри ва айни ҳақиқатдир.\nУ бир илон, у бир ўлим, найранглари бўлим-бўлим…\nУламоларимиз инсон хулқини чиройли бўлишида энг биринчи нафс тарбиясига эътибор қаратиши лозим, дейишади. Лекин нафс масаласида гап очилгудек бўлса у жуда ҳам қисқа қилинади ё дарҳол у жойдан туриб кетилади ёки гап бошқа томонга бурилади, шу мавзудаги китоб шартта ёпилиб, жойига ташлаб қўйилади, интернетда эса бундай мақола ўқилмай, тезда ўтказиб юборилади. Умуман нафс борасидаги гап айрим Аллоҳ азиз қилган уламоларнинг ҳузурларидаги суҳбатлардан ташқари камдан-кам ҳолатлардагина узоқ давом этиб, маромига етказилади. Нега шундай? Бунинг сабабини ҳам умри давомида нафси билан курашиш натижасида Аллоҳнинг азиз бандалари мақомига кўтарилган муборак зотлар бундай изоҳлашади: «Бу каби мавзуларнинг малол келиш сабаби жуда ҳам оддий, тарбия топмаган нафс ҳеч қачон табиатига зид нарсани тан олмайди, бунга чидаб ҳам туролмайди».\nБу айтилган гапни ҳар биримиз бевосита ўзимизнинг нафсимиз мисолида яхши биламиз. Нафснинг ҳийлакорлиги, тарбия топмасидан олдин унга яқинлашиш мутлақо амри маҳол экани, унинг табиатидаги бу қайсарлик инсонларда турли кўринишда аён бўлиши ҳам ўтган азизларимизнинг ҳаётлари тасвирланган адабиётларда батафсил баён этилган. Кўплаб Ислом олимлари инсонларга тушунарли бўлиши учун нафсни ҳаётда мавжуд энг бадхулқ махлуқ, энг хунук ва ёқимсиз деб топилган нарсаларга ўхшатишган.\nМасалан, Мавлоно Румий қуддиса сирраҳу «Маснавий»ларида нафсни бутларнинг онасига қиёслаб, бундай таърифлайдилар: «Нафс бутларнинг онасидир. Инсонлар ясайдиган бутлар илон бўлса, нафс аждаҳодир. Инсонлар ясаган бутларни синдириш мумкин, лекин нафс ўзидан учқун пайдо қилувчи чақмоққа ўхшайди. Бутлар учқун бўлса, нафс чақмоқдир. Учқунни сув билан ўчириш мумкин, лекин тош ва темир зарбидан пайдо бўладиган чақмоқни сув билан ўчириб бўлмайди...».\nНафсни заҳарли илонга ўхшатган буюк суфийлардан Нажмиддин Кубро қуддиса сирраҳу ҳам унинг кирдикорларини фош этиб, Аллоҳ йўлидаги соликларни огоҳ этадилар: «Нафс ҳеч ўлмайдиган илондир. Афъо аталмиш заҳарли илон бунга яхши мисол бўла олади. Бу илон чопиб ташланса ҳам, боши кесилса ҳам, тўқмоқланса ёки териси бутунлай шилиниб олиниб, гўшти пиширилса ва ейилса ҳам, бир неча йил ўтганига қарамай, унинг терисига қуёш нури тегиши билан ҳаракатлана бошлайди. Нафс ҳам худди шундай. Ўлган нафсга ҳаво, шаҳват ва шайтонлик оташи хуруж этса, дарров жонланиб, ҳаракатга тушади».\nИслом тасаввуфининг машҳур намояндаси Юнус Эмро қуддиса сирраҳу ҳам тарбия топмаган нафсни энг манфур тарзда ифодалаган:\nКел эй дўст, санга розим бор,\nЎйламаки, ғарозим бор,\nБу нафсдин эътирозим бор,\nНафсдир сани йўлдан қўйғон,\nРасво бўлур уни суйғон.\nНафс ёмондур, нафс золим,\nУ бир илон, у бир ўлим,\nБир ит каби тинмай хурур,\nНа сир билур, на-да сурур,\nУндин фақат Роббим қўрур,\nҚадим мўътабар китобларимизда баён этилгани билан бугун истеъмолимиздаги мавжуд нафс тушунчаси орасида катта фарқ бор. Бунинг ўзига хос сабаблари бор, албатта. Бугунги кунга келиб нафс моҳияти саёз ва юзаки тушунтириладиган бўлиб кетди. Нафс деганда еб-ичишу ҳузур-ҳаловатдан нарига ўтилмайди. Нафс тарбияси ҳам худди шундай енгил тушунадиган бўлиб қолдик.\nНафсига кун бермаган қутби замон...\nИслом тарихида Имом Шаароний деган муборак муборак бир зот яшаб ўтган. Ҳижрий 898–973 йилларда Мисрда яшаб, Ислом динига жуда катта хизмат қилган бу зот, кўплаб забардаст шогирдлар етиштирган. Имом Шаароний олимнинг тахаллуси бўлиб, асл насаби Абдулваҳҳоб ибн Аҳмад ибн Али ибн Аҳмад ибн Муҳаммад ибн Зарка ибн Муса ибн Султон Аҳмад Тилмсони Ансорийдир. Бобоси Тилмсон ўлкасининг султони бўлган экан. Насаби силсила билан ҳазрати Пайғамбаримиз соллаллоҳу алайҳи васаллам ва ҳазрати Али розияллоҳу анҳуга бориб тақалади. Ислом дунёсида эса Имом Шаароний тахаллуси ва «Қутби Шаароний» номлари билан шуҳрат қозонган. «Шаароний» бошида сочи бор дегани.\nИмом Шаароний шайхул ислом Закариё Ансорий, Афзалуддин, Муҳаммад Мағрибий, Ҳасан Ироқий каби замонасининг етук Ислом олимларидан дарс олган. У дарс олган китобларини ёдлаб олар, фиқҳ, ақойид, ҳадис илмларини пухта эгаллашга ҳаракат қиларди. Натижада шофеъий мазҳабининг етук фиқҳ олими ва ҳадис илмида ҳам пешқадам бўлиб етишган. Айни пайтда замонасининг машҳур тасаввуф шайхи Алийюл Ҳаввос роҳимаҳуллоҳнинг энг яқин талабаси ҳисобланган. Яна ўша даврнинг кўплаб машҳур олим ва машойихлари хизматида юриб, уларнинг таважжуҳига ноил бўлиб, Аллоҳнинг авлиёси бўлган. Даврининг қутби даражасига етишган бу муборак зотнинг ақойид, фиқҳ, ҳадис, тасаввуф ва бошқа мавзуларда уч юздан зиёд бир-биридан мукаммал асарлар ёзгани қайд этилган. Айниқса, ҳар тўртта мазҳабни битта манбадан келиб чиқишини тушунтирган «Мезон-ул кубро» асари фиқҳ олимлари орасида машҳур. Асри саодатдан то замонасигача яшаб ўтган тўрт юздан зиёд катта олим ва валийларнинг ҳоллари, кароматлари, сўзлари ёзилган «Табақот-ул кубро» асари эса аҳли тасаввуф орасида танилган.\nАллоҳ таоло Имом Шаароний роҳимаҳуллоҳга жуда катта эҳсонда бўлганини ўзлари ҳам тез-тез эслатиб турар экан. У кишининг жинларга ҳам дарс бергани китобларда баён этилади. Бир куни ҳузурига жинларнинг вакиллари ташриф буюриб, тавҳид билан боғлиқ етмиш бешта савол беришади ва: «Эй, Шайхулислом! Бизнинг олимларимиз бу саволларга жавоб бера олишмади. Буларнинг ҳақиқатини фақатгина инсонларнинг олимлари билади экан», дейишади. Шу саволлар сабаб бўлиб Имом Шаароний «Кашфул ҳижоб варраан ан важҳи асилот-ил-жан» деган машҳур китобни таълиф этган.\nКунларнинг бирида Имом Шааронийдан бу йўлда қандай қилиб юқори даражаларга эришгани ҳақида сўрашганда у зот бундай жавоб беради: «Бу йўлда, аввало, устозларимга тўлиқ таслим бўлдим. Нима буюришса, ҳаммасини бажардим. Нафсим билан йиллар давомида мужоҳада қилдим. Унинг хоҳишига қарши чиқиб, уни тарбияладим. Танҳо қолган вақтларимда бўйнимдан ип ўтказиб хонамнинг шифтига боғлаб қўйиб, ибодат қилардим. Уйқу ғолиб келиб ухламоқчи бўлсам, бўйнимдаги ип бунга йўл бермасди. Ўзимни мажбурлаб ибодат қилардим. Шу тариқа нафсимни ўз ҳолига қўймай, хоҳламаган ишларини унга мажбуран қилдириб, уни тарбиялаб, йўлга солардим. Ҳаромдан қаттиқ қочганимдек мубоҳларнинг ҳам кўпини тарк қилдим. Ейишга ҳеч нарсам қолмаганида ўт ердим ва ҳеч кимсадан бирор нарса сўрамасдим. Яхшилаб текширилмаган нарсани емасдим. Аллоҳнинг иродаси билан шу ҳолгача етиб келдимки, олдимдаги таомнинг қандайлигини емасдан олдин билардим. Агар таом ҳалол бўлса, гўзал ва хушбўй таъм, ҳаромдан таёрланган ёки шубҳали таомдан эса бадбўй ҳид келиб турарди. Луқмамга шу йўл билан эътибор қаратадиган бўлдим. Қўлимдан келгунича амр ва таъқиқларга амал қилишга интилдим. Аллоҳ менга ибодатларни завқ билан адо этиш неъматини эҳсон қилди. Қалб кўзим очилди...», (Юсуф Набаҳоний, «Жомиъу кароматил авлиё», 2-жилд; “Мажмаъ-ул муаллифин”, 6-жилд; “Шазарот-уз-заҳаб”, 8-жилд; “Асмо-ул муаллифин”, 1-жилд”; “Ал-Аълам”, 4-жилд).\nИмом Шофеъий роҳимаҳуллоҳ: «Агар нафсингни бирор фойдали юмуш билан банд қилиб қўймасанг, у сен билан шуғулланади», деб бежизга айтамганлар. Ҳа, жуда ҳам ҳайратланарли ҳаёт тарзи. Нафсимни тарбиялайман, Аллоҳнинг севган қули, Расулуллоҳ соллаллоҳу алайҳи васалламнинг энг яқин уммати бўламан, иймон ҳақиқатию, ҳузур-ҳаловатини, фоний дунё моҳиятини тушуниб етмоқчиман деган инсон учун Аллоҳ азиз қилган бир бандасининг ҳаёт китоби етарли бўлади аслида. Ислом дунёсида Аллоҳ азизу мукаррам қилган бундай бахтиёр инсонлар жуда ҳам кўп. Имом Шаароний роҳимаҳуллоҳ худди шундай муборак зотларга ишора қилиб “Мезон-ул кубро” китобларида шундай сатрларни ёзадилар:\n“Суннат, яъни ҳадиси шарифлар Қуръони каримни очиб бермоқда. Мазҳаб имомлари суннатни очиб бермоқдалар. Дин олимлари эса мазҳаб имомлари сўзларини очиб бермоқдалар. Бу қиёматгача шундай кетади. Дин имомларининг ҳеч бир сўзи Исломдан ташқарида эмас. Чунки уларнинг ҳар бири ҳам шариат, ҳам ҳақиқат олимидилар”.\nАгар юқоридаги Имом Шаароний ҳазратнинг нафс тарбияси ҳақидаги сатрларини оддий назар билан ўқисак, ҳеч нарса ололмаслигимиз, бу гапларни ақлимиз қабул қилмаслиги, аксинча, унга ишонқирамаслигимиз аниқ. Қабул қилган тақдиримизда ҳам жуда оғир шартлар билан оламиз.\nБугунги виртуал дунё биринчи ўринга чиққан йигирма биринчи асрда ҳамма билганини тап тортмай гапираверадиган, битта-иккита китоб ўқиб, ўзини дин олими деб ижтимоий тармоқларда шайхлик даъвосини қилиб, бошқаларнинг бошини айлантириб юрган киши учун бу гаплар ғалати, ҳақиқатдан йироқ бўлиб кўриниши табиий ҳол. Муаммо ҳаётда худди шундай тарзда яшаб ўтиб кетган табаррук зотларни тушуна олмаётган биздами ёки қайсидир бир даврларда, қандайдир шарт-шароитларда яшаб, бутун инсониятга ўрнак бўлган бу азизларнинг шахсиятидами?\nАфсус билан айтишимиз мумкинки, бу масала, яъни уларни тушуна олмасликдаги биринчи муаммо фақат бизда. Ҳозирда мавжуд тушунчалар билан аввалги Ислом уламолари томонидан ёзиб қолдирилган нафс ҳақидаги қарашларни умуман англаб ҳам, идрок этиб ҳам бўлмайди. Лекин шу нарса ҳақиқатки, Қуръони Карим, ҳадиси шарифларда зикри келган ва Ислом оламининг машҳур уламолари томонидан баён этилган нафснинг асл моҳиятини ўрганмай, билмай, ҳаётга тадбиқ этмай туриб ҳеч қачон нафсимизни таний олмаймиз. Бу йўл ҳар қанча қийин, юки ҳар қанча оғир бўлмасин, шу оғир юкни зиммамизга олиб, қадамба-қадам азизларимиз йўлидан юришга мажбурмиз.\nГапни шу ерда мухтасар қилиб, “Тазкия рукни” остида бериладиган мақолаларимиз орқали Ислом дунёсининг буюк машойихлари асарлари асосида, ҳаётий тажрибалари мисолида нафсимизнинг асл моҳиятини тушунишга, унинг мартабаларини яқиндан билишга, залолатга бошловчи ботиний иллатларимизни яхшилаб ўрганиб, уларни бартараф этиш чораларини топишга ҳаракат қиламиз.\nБу йўлда Аллоҳ таолонинг Ўзидан ёрдам сўраб қоламиз.\nНигоҳингизни оёғингиз учига қаратиб юринг!\nБу мақолани ёзилишига яқин бир дўстимнинг мулоҳазали саволи сабаб бўлди. Бир куни суҳбат чоғида гап назар ҳақида борар экан, у қатъий тарзда шундай деди: «Кўзни олиб қочиш, ерга қараб юриш ҳақида гапирасиз. Тўғри, лекин бугун ҳаёт ўзгариб кетди, кўча-кўйда аввалгидек эркаклар алоҳида, аёллар алоҳида томонда юрмайди, интернет кириб бормаган жой қолмади, телевизор ҳам аллақачон чегарасидан чиқиб кетди. Ҳаё пардаси кўтарилди, сиз айтаётган гапларга қулоқ соладиган инсонлар ҳам саноқлидир. Ким билади унга амал қиладиганлари аслида қанча?! Аҳвол шундай бўлганидан кейин айрим қоидалар ҳали ҳам иш беради, деб ўйлайсизми? Бошқа йўли бордир, балки ...»\nБу воқеани муҳандис биродарим Муҳиддин Мағзумов ҳикоя қилиб берган эди: «Қўшним Ҳакимжон ишдан қайтаётиб, қаршисидан келаётган нуроний мўйсафидга: «Ассалому алайкум!» деб салом берди. Аммо мўйсафид алик олмай, индамай ўтиб кетаверди. Ҳакимжоннинг жаҳли чиқди: «Вой-бў, яна мусулмонликни даъво қилгани-чи… Оёғини гўр тортиб турибди-ю, саломга алик олишни билмаса! Ё бурни шунчалик кўтарилиб кетганми? Энди асло салом бермаганим бўлсин!» Жаҳли чиқиб, тутоққан Ҳакимжон чолнинг орқасидан маломатларга кўмиб ташлади. Орадан кўп ўтмай ана шу Абдураҳмон ота бандаликни бажо келтирди. Ўшанда Рамазон ойининг охирги даҳаси эди. Жаноза жумага тўғри келди. Тумонат одам йиғилди. Марҳумни сўнгги манзилга қўйиб келишди.\nЕнглар, ичинглар, аммо…\nИнсон бутун умри давомида ейиш-ичишга муҳтож бўлади. Ундан қувват олиб ҳаёт кечиради, Аллоҳ буюрган амалларни адо этади. Донолар: «Таом яшаш ва зикр учундир», дейишган. Одобимизда тановул қилинадиган таомнинг ҳалол ва пок бўлиши асосий шарт ҳисобланади. Овқат лаззатланиш учун эмас, балки яшаш учун восита қилинган. Таом тановул қилишнинг шартлари ҳалол нарсаларни ейиш, ризқни Яратгандан деб билиш, Унинг тақсимотига рози бўлиш ва таом қуввати билан Унга гуноҳ қилмасликдир.\nБатаҳқиқ, сизлар учун Расулуллоҳда гўзал ўрнак бор эди\nАллоҳ азза ва жалла ўзининг тоатига бўлган буйруқни Расули саййидимиз соллаллоҳ алайҳи васалламга бўлган итоатга боғлади. Кейин уни такрор ва такарор таъкидлаб, ҳатто Расулуллоҳ соллаллоҳу алайҳи васалламнинг буйруғи Аллоҳ буйруғининг ажралмас бир бўлаги эканини баён қилди. Аллоҳнинг кўрсатмаси билан Расулининг кўрсатмаси ўртасида фарқ йўқлигини ҳамда Аллоҳ ва орасини ажратмоқчи бўлганларни Аллоҳга ва унинг бандаларига туширган динига туҳмат қилувчилар эканини аниқлаштириб берди.\nМўминнинг қалбида илоҳий муҳаббат ҳамда илоҳий қўрқувнинг муҳимлиги\nБу мақола Шайх ҳазрат Ҳофиз Зулфиқор Аҳмад Нақшбандий Мужаддидийнинг (қ.с.) 2015 йилда Кўня шаҳрида ўқиган бир маърузасининг таржимасидир. Ушбу ваъз Мавлоно Жалолиддин Румий ҳазратларининг қабрларига яқин бўлган жойда сўзланди ва турк тилига Мавлоно Мурод Шафақ таржима қилди.\nТалаб – нарса сўраш эмас, бандалик изҳоридир\nТалабинг Ундан атога сабаб бўлиб, Унинг ҳақида фаҳминг озаймасин. Талабинг бандаликни изҳор қилиш ва рубубият ҳақларини адо қилиш учун бўлсин.\nГўзал хулққа қандай эришилади?\nБилдингки, гўзал хулқ ақл қувватининг мўътадиллигига, ҳикмат камолига боғлиқ. Ғазаб ва шаҳват қувватининг мўътадиллиги ҳам гўзал хулқ белгисидир. Бу мўътадиллик ақл ва шариатга тобеликни тақозо қилади ва у икки жиҳатга кўра ҳосил бўлади.\nРиёзат билан ахлоқ ўзгарадими?\nНафс ва ахлоқ тарбияси жиддий ва мушкил иш. Ҳатто ғайрати жўш уриб турган баъзи ботирлар ҳам бу меҳнат қаршисида ожиз. Тасаввуру ўй-фикрлари қусурли бўлгани учун улар ўзини бу ишдан четга тортишади, ахлоқни ўзгартириш тасаввурга сиғмайдиган иш, чунки табиат ўзгармайди, деган фикр билан ўзларини оқлашади.\nЯхши ва ёмон хулқ моҳияти\nБилгил! Одамлар гўзал хулқнинг моҳияти, унинг нима эканлиги ҳақида кўп гапирдилар, лекин аслни очиб беролмадилар. Гўзал хулқ меваларини санадилар, аммо бунида тўла қамраб ололмадилар. Балки, хотирига нима келса, ўша пайт зеҳнида нима бўлса гапирдилар, гўзал хулқ чегараларига эътибор қаратмадилар. Гўзал хулқнинг барча самараларини ўз ичига олган моҳиятни муфассал баён қилолмадилар.\nГўзал хулқ фазилати ва ёмон хулқ мазаммати\nАхлоқ тарбияси ва қалб хасталикларининг муолажаси\nАхлоқ ва уни сайқаллаш\nАудио | Зуҳд ва рақоиқлар\nНима учун сизга ёмонлик қилган кишидан ўч олмайсиз?\nОлдингга узр сўраб келган кишини хорлама!\nҚироат қилиб, кўтарилавер\nСаҳифамиздаги янгиликлардан хабардор бўлиш\nСавол-жавоб рукнига бериладиган саволларни, ушбу саҳифадан беришингиз мумкин ёки tazkiya@islom.uz емаилга мактуб йўллашингим мумкин.\n© islom.uz | 2020


Хола она ўрнидадир\n11:30 / 23.12.2018 1131 pdf Ўқиш режими + -\nЮқорида амаки ота ўрнида бўлиши, ота вафот этганидан кейин амакини ота ўрнида кўриб, уни эъзозлаш лозимлиги ҳадислар, ривоятлар мисолида айтилган эди. Энди эса динимиз таълимотлари асосида хола она ўрнида бўлиши, уни худди онани ҳурматлагандек ҳурмат қилиш, эҳтиром кўрсатиш кераклиги ҳақида сўз боради.\nАбу Бакр ибн Ҳафсдан ривоят қилинади:\n«Бир одам Набий соллаллоҳу алайҳи васалламнинг ҳузурларига келди. У гуноҳ қилган эди. У зот:\n«Онанг борми?» дедилар.\n«Холанг борми?» дедилар.\n«Бор! Унга яхшилик қил!» дедилар».\nЯъни она бўлмаса, хола она ўрнида бўлар экан. Она йўқ пайтда холани онанинг ўрнида кўриш, онадан сўраладиган дуони ундан сўраш, онага қиладиган яхшиликни холага қилиш лозим бўлади.\nГуноҳга ботиб қолиб, «Нима қилсам, гуноҳим мағфират қилинади?» деган ҳалиги одамга Расулуллоҳ солаллоҳу алайҳи васаллам холасига яхшилик қилишни буюрганлари шунга далолат қилади.\n«Набий соллаллоҳу алайҳи васалламдан худди аввалги ҳадис ривоят қилинган, фақат «Катта гуноҳ қилди», деган ибора бор».\n«Холам бор», деган ўша одам жуда катта гуноҳ қилган экан. Ушбу ривоятда қилинган гуноҳнинг катталиги алоҳида таъкидлаб айтилмоқда.\nЯъни гуноҳи оддий гуноҳ эмас экан. Катта гуноҳни қилиб қўйиб, Расулуллоҳ солаллоҳу алайҳи васалламдан: «Нима қилай, қандай қилсам, гуноҳим кечирилади?» деб сўрабди. У зот соллаллоҳу алайҳи васаллам: «Онанг борми?» деб сўрабдилар. «Йўқ», деган экан, «Холанг-чи?» дебдилар. «Ҳа, холам бор», дебди. Шунда: «Холанг бўлса, унга яхшилик қил, дуосини ол, шоядки Аллоҳ гуноҳингни кечиб юборса», деган маънодаги гапни айтибдилар.\nРасулуллоҳ соллаллоҳу алайҳи васаллам унинг отаси йўқлигини билганлар, шунинг учун у ҳақда сўрамаганлар. Чунки билиб туриб, сўраш мумкин эмаслигини у вақтлардаги одамлар яхши тушунишган.\nБу ривоятдан бировни ўлдириб қўйса-ю, отаси ёки онаси бўлмаса, холанинг розилигини топиш билан гуноҳ ювилиб кетар экан, деган хаёлга бориш керак эмас. Бу гуноҳни қилган одамга шариатда одам ўлдирганга белгиланган чора кўрилади. Аммо гуноҳини тўлиқ ювиш учун онаси бўлмаса, холанинг розилигини олиш тавсия қилинган.\nЗуҳрийдан ривоят қилинади:\n«Бизга Расулуллоҳ соллаллоҳу алайҳи васалламнинг «Отаси йўқнинг отаси амакисидир. Онаси йўқнинг онаси холасидир», деганлари етди».\nДемак, ота йўқ пайтида амаки отанинг ўрнида қолиши, она йўқ пайтида хола онанинг ўрнида қолиши ҳадисда очиқ-ойдин айтилмоқда. Шунинг учун амакиларни, холаларни эҳтиром қилиш, дуосини олиш, уларга яхши эҳсонлар, силаи раҳм қилиш ота-онага қилган яхшиликлар, итоатлар ўрнига ўтар экан.\n08:00 / 23.12.2018 1746\nАллоҳ кўпайтириб бергувчи зотдир\n14:02 / 23.12.2018 1191\nИнсон ҳар тонг янги кунни қарши олар экан, унинг ихтиёрига 24 соат вақт берилади. Бу унга ҳар куни бериладиган 1440 дақиқа ёки 86400 сониялик фурсатдир. Ўтаётган давоми...\n824 10:20 / 18.10.2018\nТовус раҳимаҳуллоҳдан ривоят қилинади .Бир замонлар ақлли, фаросатли одам бўлган экан. У кексайгач, уйда ўтириб қолибди. Бир куни ўғлига .Мен уйда ғамга ботиб давоми...\n131 07:10 / 03 июль\nҚуръондаги пайғамбарлар дуолари\nҚуръонда тилга олинган Пайғамбарларнинг ҳар бири, маълум хусусиятлари билан диққатни тортган қавмларга юборилган. Бу қавмлар ўзларига юборилган элчиларни давоми...\n1365 09:31 / 05 март\nАбу Муовия Ғулобий қурайшлик бир кишидан ривоят қилади Вуҳайб ибн Вирд Тува водийсида яшайдиган Муҳаммад ибн Мункадирни кўргани келди. Вуҳайб ибн Вирд беморнинг давоми...\n1746 19:08 / 27.11.2018


"Сурхон" устози: Дарко томонидан киритилган гол совуқда келган мухлисларга совға бўлди\n25 ноябрь, 2019, 13:23 665\nТеглар:Суперлига | Сурхон | Сўғдиёна\n"Сурхон" мураббийининг ўйиндан кейинги фикрлари\nСуперлига 24-туридан ўрин олган “Сурхон” – “Сўғдиёна” (1:0) жамоалари ўртасидаги учрашувдан сўнг, мезбонлар бош мураббийи Владимир Андреев ўйин ҳақидаги фикрларини билдириб ўтди. Бу ҳақда клуб матбуот хизмати хабар берди.\n- Совуқ об-ҳаво бўлишига қарамасдан, стадионга келиб, жамоамизни қўллаб-қуваатлаган мухлисларга раҳмат айтаман.\nЙигитларимизни ўзига бўлган ишончи юқори эди. Улар «Сўғдиёна»ни мағлуб этишига ишониб, майдонда ҳаракат қилди. Уларга ҳам раҳмат. Ўйинда кўрпоқ устунликга эга бўлдилар.\nДарко томонидан киритилган гол эса совуқда келган мухлисларга совға бўлди. Легионерларнинг мана шунақа муҳим ўйинларда катта саҳнага чиқиши бу - яхши. Мақсадимиз - охирги икки ўйинда ҳам ғалаба қозониш деди, - «Сурхон» жамоаси бош мураббийи Владимир Андреев.


Сардор Раҳматуллаев ОФК Ижтимоий масалалар қўмитаси мажлисида иштирок этди\n21 апрель, 2017, 10:11\nМалайзия пойтахти Куала-Лумпур шаҳрида Осиё футбол конфедерацияси (ОФК) Ижтимоий масалалар қўмитасининг тўртинчи мажлиси бўлиб ўтди.\nУнда Ўзбекистон Футбол Федерацияси биринчи вице-президенти ва Бош котиби, ОФК Ижтимоий масалалар қўмитаси раиси ўринбосари Сардор Раҳматуллаев иштирок этди.\nМажлис 20 апрель, жума куни бўлиб ўтди. Унда қўмита раиси Аҳмад ал-Ҳарбий ОФКнинг вазифалари ва фаолиятида белгиланган бешта асосий стратегия – болалар ва ўсмирлар, ҳалоллик ва таълим, ижтимоий бирлашиш, соғлиқни сақлаш ва гуманитар ёрдамга эътибор қаратиш яна бир бор таъкидлади.\nЙиғилиш давомида 19 ёшгача бўлган имконияти чекланганлар орасида футбол мусобақаси ўтказиш қарор қилинди ва унинг кунлари белгилаб олинди. AFC Dream Asia Cerebral Palsy U-19 турнири шу йилнинг 29 сентябрь – 8 октябрь кунлари бўлиб ўтади.


“Одноклассники” ижтимоий тармоғи мобил тасмада видеони автоматик тарзда юклайди\n16:47 / 15.08.2016\n“Одноклассники” ижтимоий тармоғи фойдаланувчиларнинг мобил тасмаларида видеони автоматик тарзда юклайдиган бўлди. Бу танлов ҳозирча фақат Android тизимида ишловчи ускуналар учун мавжуд.\nЭнди янгиликлар тасмасини кўраётган фойдаланувчилар видеони кўриш учун қўшимча ҳаракатлар бажариши керак эмас: смартфон экранининг кўриш ҳудудига тушган видео автоматик тарзда ўз-ўзидан ишлай бошлайди. Фойдаланувчи ўзига ёққан видео устига босганида эса, ролик алоҳида саҳифада очилади ва у ерда видеонинг намойишини бошқариш ва ўхшаш видеоларни қидириш мумкин.\nМарина Краснова, “Одноклассники” ижтимойи тизимининг “Видео” лойиҳаси раҳбари:\n“Ушбу янгилигимиз ОКнинг янгиликлар тасмасидаги видеолавҳалар кўришнинг одатий формати билан боғлиқ тажрибалар давомидир. Ўтган йили автоматик кўришни веб кўринишида ишга туширган эдик. Бизнинг тажриба шуни кўрсатдики, бу функцияга эҳтиёж бор ва у ҳам фойдаланувчиларга, ҳам контент яратувчиларга бирдек муҳимдир”.\nЯнгиликнинг ўзига хослиги — интернетга уланиш тезлигини назорат қилишдир. Кичик тезликда роликлар одатий тарзда ишлайди: яъни фойдаланувчи плеерда кўрсатиш тугмасини босса бас. Илованинг созланмасида видеонинг автоматик кўрсатилиши фақатгина WiFi тармоғида доирасидаги ҳолати ва видеонинг одатий кўриш ҳолатлари мавжуд.


Конституция — ҳуқуқий давлат асоси | Ўзбекистон Халқ демократик партияси\n2021-12-07 12:42:39 235\nЎзбекистон мустақилликка эришгач, илк ислоҳотлар албатта, Ўзбекистон Республикаси Конституцияси қабул қилиниши билан бошланди. Демократик, фуқаролик жамиятда адолатли, энг муҳими, фуқароларнинг ижтимоий, иқтисодий ва ҳуқуқий манфаатларини ҳимоя қиладиган инсонпарвар қонунлар ҳукмрон бўлмоғи даркор. Шу маънода айтганда, Конституциямиз ўтган йигирма тўққиз йиллик тарихий даврида амалга оширилган демократик, либерал ва инсонпарвар ислоҳотларнинг ҳамда уларнинг қонунчилик асосларини яратишнинг маёғи ва бош ҳуқуқий асоси, инсон ҳуқуқ ва эркинликларини ишончли ҳимоя қилишнинг кафолати бўлиб хизмат қилиб келмоқда.\nДарҳақиқат, давлат ўз ҳуқуқий ҳужжати – Конституцияси билан дунё саҳнига қадам қўяди. Ҳуқуқий давлатнинг қуроли ҳам, ҳимояси ҳам, қалқони ҳам, кўзи ҳам қонундир. Ёшларнинг ҳуқуқий онгини ўстириш, ҳуқуқий маданиятини шакллантириш ва уларни қонунга ҳурмат-эътибор руҳида камол топтириш орқали бундай юксак, эзгу мақсадларга эришиш мумкин.\nБош қомусимизда ҳозирги замон конституцияларидаги умуминсоний қадриятлар ва халқаро ҳуқуқнинг энг муҳим меъёрлари мужассамлашган. Унда, айниқса, инсонни, унинг ҳуқуқ ва эркинликларини олий қадрият сифатида эътироф этилгани эътиборга лойиқдир.\nАзиз юртдошлар, Сизларга ва Сиз орқали оила-аъзоларингизга, бутун Ўзбекистон аҳлига сиҳат-саломатлик, тинчлик ва хотиржамлик фаолиятингизда муваффаққият тилайман.\nБош Қомусимизнинг 29 йиллиги муборак бўлсин!


Нукуслик йигит қайнотасининг уйида ёнғин содир қилди- Kruz.uz\nНукуслик йигит қайнотасининг уйида ёнғин содир қилди\n10:50, 01.06.2017 1474 0 Жамият\n21 май куни соат 02:43 да Нукус шахри «Уйғур уткели» кўчасида ёнғин содир бўлганлиги ҳақида ҚР ИИВ ЁХБ га хабар келиб тушди. Бу ҳақда ҚР ИИВ ЁХБ бошлиғи в.б майор Азамат Давлетов "KRuz.uz"га хабар берди.\nЁнғин кўлами катта бўлса ҳам Нукус шаҳрини ёнғиндан муҳофаза қилувчи №1 ва №2 ҲЁХҚ ларидан томонидан бартараф этилди. Ёнғин икки каватли уйнинг иккинчи қаватида содир бўлган ва жами 47 м2 майдонга тарқалган.\nЁнғиннинг келиб чиқиши ўрганилганида Кегейли туманида туғилган 1995 йил туғилган фуқаро С.М, турмуш ўртоғи Н.Мнинг ота уйига келади.\nУйнинг иккинчи қаватидалигида тамаки чекиб, унинг қолдиғини деразадан отиб юборади. Лекин, афсуски унинг бепарволигидан тамаки қолдиғи дераза ёнида турган пар ёстиққа тушади. Натижада эҳтиётсиз куёвбола қайнотаси Н.Ага тегишли бўлган уйнинг иккинчи қаватида ёнғин содир булишига сабабчи бўлган.\nЁнғин оқибатида келтирилган зарар жами 26 млн сўмдан ортиқни ташкил қилмоқда.


05.12.2018 12:01 0 477\n«Каптива» русумли автомашинани 31000 АҚШ долларига сотиб олишини айтиб, унинг эгасига 2000 АҚШ долларини беради ва қолган 29000 АҚШ долларини 3 кун ичида беришини айтиб ишончига киради. Сўнг эса...\nБухоро шаҳрида 3 декабрь куни А.Сомий кўчасида яшовчи фуқаро Ф.С. ИИБга мурожаат қилади.\nУнинг айтишича, шу йил 19 июль куни Бухоро туманида яшовчи Ж.С. фуқаро Ф.С.га тегишли «Каптива» русумли автомашинасини 31000 АҚШ долларига сотиб олишини, олдиндан 2000 АҚШ долларини бериб, қолган 29000 АҚШ долларини 3 кун ичида беришини айтади.\nШу тарзда алдов йўли билан унинг ишончига кириб, автомашинани олиб кетади ва шу куннинг ўзида автомашинани бошқа шахсга сотиб юборади.\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар беришича, кўрилган чоралар натижасида Ж.С. қўлга олинган. Ҳолат юзасидан жиноят иши қўзғатилиб, тергов ҳаракатлари олиб борилмоқда.